NEWS Bukan Untuk Dielak Tetapi Untuk Tajamkan Lagi Analisis Anda

Ada yang kata jangan trade semasa news sebab pergerakan memang tidak dapat dijangka. Lagi-lagi masa news besar macam NFP, FOMC atau penetapan polisi monetari bank pusat.
Ada jugak trader yang fokus dengan berita-berita besar ni sebab nak pasang pukat katanya. Hahaha..bagi yang tak tahu pasang pukat tu apa, dia sebenarnya adalah teknik straddle yang agak berisiko. Boleh search kat google teknik straddle tu.
Tapi bukan teknik ‘pasang pukat’ yang kita nak cerita kat sini.
Kami nak kongsikan bahawa ‘News Itu Bukanlah Untuk Dielak’ tetapi untuk dijadikan sebahagian dalam analisis kita.
Kalau nak ikutkan terlalu banyak news yang dikeluarkan setiap hari dan anda memang tak boleh elak pun. Kalau bukan news kat forex factory, ada banyak lagi news lain macam komen Trump, komen Korea Utara, bencana alam dan lain-lain di mana semua tu tak ada pun dalam forex factory. Pasti ramai daripada anda yang pernah terkena dengan news-news ini, dan sebab itulah kami katakan anda tak dapat nak elakkan news.
Jadi apa yang anda perlu buat?
Anda kena check news atau data-data penting yang dikeluarkan setiap minggu pada hari Isnin. Tandakan news yang penting khususnya yang berwarna merah, supaya anda tahu bila masa nak monitor chart dan melihat kesan news tersebut kepada pasaran.
 Pastikan anda tahu sentimen semasa matawang yang anda nak trade atau pun lagi bagus semua matawang. Sebab bila anda tahu sentimen ni, anda dah boleh buat pilihan, pair mana yang nak trade.
Ramai yang bertanya news NFP ni bagi kesan berapa lama? Jujur saya katakan, kalaulah saya tahu berapa lama kesannya kepada market, dah lama saya kaya-raya, haha. Cuma apa yang saya nak tegaskan di sini, selagi sentimen tu tak berubah selagi itulah dia bagi kesan kepada pasaran. Oleh itu, nak tak nak anda perlu selalu ikuti sentimen semasa, paling mudah dapatkan news bahasa melayu di Moshed.com.
Cuma, analisis teknikal sangat penting untuk kita nak blend dengan fundamental/sentimen ni.
Bila kita belajar analisis fundamental, bukanlah bermakna kita terus abaikan analisis teknikal. Teknikal penting untuk kita nak tentukan kat mana kita nak buy atau sell dan target TP (take-profit) SL (stoploss). Jika anda hanya menggunakan fundamental, ia ibarat anda masuk ke hutan tanpa tanpa membawa sebarang petunjuk seperti peta, akhirnya sesat di tengah jalan.
Goodluck kepada anda semua!
>>>PELAJARI ANALISIS FUNDAMENTAL. KLIK SINI<<<
>>>DAPATKAN BUKU ANALISIS TEKNIKAL. KLIK SINI<<<


Intai Peluang Dagangan Pada CAD/JPY Menjelang Penetapan Kadar Faedah di Kanada Hari Ini

Sentimen pasaran masih lagi bercampur-campur namun masih memberi kelebihan terhadap matawang safe-haven Yen. Yen berjaya kekal didagangkan mengukuh walaupun faktor fundamental bank pusat yang ingin terus mengekalkan polisi yang longgar dijangka akan menjejaskan nilai dagangan matawang tersebut.
Situasi yang berterusan melihatkan dagangan Yen mampu bertahan selagi tiada sebarang perubahan pada sentimen pasaran semasa yang membuatkan permintaan terhadap matawang pulangan rendah kembali menyusut.
Perkembangan pada matawang komoditi dolar Kanada pula, CAD semakin terbeban dengan pelbagai isu yang timbul di Kanada selain daripada masalah perdagangan, laporan berkenaan peletakan jawatan oleh ahli kabinet dalam kepimpinan Perdana Menteri Justin Trudeau turut menggoyahkan dagangan Loonie.
Debaran Loonie semakin dihangatkan lagi dengan tumpuan pasaran pada hari ini adalah terhadap data imbangan dagangan di Kanada pada jam 9.30 malam ini sebelum penetapan kadar faedah oleh bank pusat Kanada beserta data IVEY PMI yang akan dikeluarkan bersama pada jam 11 malam pula.
Dengan padanan Loonie dan Yen bersama, pasangan matawang CAD/JPY pada bulan ini menunjukkan corak pergerakan menurun setelah mencapai paras ketinggian semasa pada paras sekitar 85.200.
Harga yang gagal melepasi kenaikan lebih tinggi dari paras Magic Pivot semalam kemudiannya membuat penurunan berikutan dolar CAD yang terus berisiko dalam pasaran semasa di samping Yen yang masih berjaya mengekalkan dagangannya yang stabil.
 Dagangan CAD/JPY pada sesi pasaran Asia hari ini melihatkan harga turun melepasi paras support MagicS1 menuju ke paras support MagicS2 pada indicator Moshed Magic Line yang berada pada zon RBS (resistance become support).
Penurunan harga yang berjaya diteruskan dijangka boleh mencecah sehingga ke paras terendah sekitar 82.900 untuk harga menguji zon support tersebut.
Namun jika harga kembali membuat kenaikan semula, jangkaan kenaikan harga bakal menguji paras tumpuan 84.000 atau lebih tinggi lagi ke paras zon resistance 84.400 pada chart CAD/JPY.
Lihat gambar chart CAD/JPY di bawah untuk rujukan analisis teknikal anda. Paras support dan resistance pada indicator Moshed Magic Line boleh membantu anda menentukan destinasi pergerakan harga semasa.

Paras support: 83.681, 83.571, 83.387.
Paras resistance: 83.975, 84.159, 84.269.


6 Berita Data Ekonomi Penting Tumpuan Pasaran Minggu Ini (20-24 Jun 2022)

Berikut merupakan sebahagian data-data ekonomi penting yang akan menjadi tumpuan pasaran sepanjang minggu ini.
Minit Mesyuarat Bank Pusat Australia (Selasa 9.30 Pagi): Pelabur bakal meneliti butiran lanjut minit pada mesyuarat bank pusat Australia (RBA) pada awal Jun lalu selepas kenaikan 50 mata asas kadar faedah mengatasi ramalan.
Data Inflasi UK (Rabu 2.00 Petang): Selepas Pound melonjak minggu lalu susulan keputusan mesyuarat bank pusat England (BOE), bacaan data indeks harga pengguna di UK pula bakal mempengaruhi Pound. Inflasi yang meningkat akan menguatkan jangkaan untuk BOE kekal meneruskan pengetatan polisi.
 Data Inflasi Kanada (Rabu 8.30 Malam): Bacaan bulanan untuk inflasi di Kanada yang dijangka meningkat untuk bulan Mei yang akan turut menjadi perhatian bank pusat. Bank of Canada (BOC) antara yang dilihat mengekalkan kenaikan kadar faedah untuk beberapa mesyuarat polisi yang terbaru.
Data PMI Pembuatan & Perkhidmatan Eropah (Khamis 4.00 Petang): Menuju ke minggu-minggu penghujung bulan, pelabur kebiasannya akan disajikan bacaan data bagi sektor-sektor penting bagi menilai kesihatan semasa ekonomi. Jangkaan bagi bacaan data di Eropah dijangka masih kekal stabil.
Data PMI Pembuatan & Perkhidmatan UK (Khamis 4.30 Petang): Menyusul pula bacaan bagi sektor ekonomi di UK, bacaan data dijangka sedikit menurun dari bulan sebelumnya, namun masih di paras yang baik.
Data PMI Pembuatan & Perkhidmatan AS (Khamis 9.45 Malam): Kebimbangan terhadap inflasi yang tinggi di Amerika Syarikat serta faktor-faktor semasa yang lain boleh memberi tekanan terhadap sektor-sektor utama di AS. Bacaan bagi data terbaru berkemungkinan menampilkan angka yang sedikit menurun.


Alamak! Australia Bakal Laksana Semula Sekatan Covid-19

Negeri yang mempunyai populasi terbesar di Australia, New South Wales (NSW) dijangka akan mengumumkan pelaksanaan semula sekatan Covid-19 dalam masa terdekat.
Terbaharu, NSW merekodkan 70,000 kes coronavirus dalam tempoh dua hari dan peningkatan ketara jumlah pesakit yang dimasukkan ke hospital.
Acara-acara besar akan dinilai sebagai risiko oleh Pejabat Kesihatan NSW dan ditangguhkan jika perlu. Kapasiti di kafe dan restoran akan dihadkan, kelab malam ditutup dan membatalkan pembedahan yang tidak mendesak.
 Walaupun begitu, sekatan ini akan dipanggil sebagai langkah keselamatan dan bukannya penutupan (lockdown).
Langkah-langkah itu akan ditandatangani oleh jawatankuasa pemulihan ekonomi COVID kerajaan pada pagi Jumaat. Keputusan tersebut dibuat selepas mesyuarat jawatankuasa pada pagi Khamis.
Meneliti kepada pergerakan dolar Aussie, mata wang itu terus didagangkan lemah pada paras terendah dua minggu susulan laporan ini, di samping turut terkesan dengan nilai USD yang kuat.
Pengembalian semula sekatan ini dikhuatiri akan menangguhkan keputusan Bank Pusat Australia (RBA) untuk mengurangkan program pembelian bonnya pada bulan Februari kelak.


USD Tiba-tiba Buat Gila!

USD dominasi pasaran sesi Eropah
Indeks dolar melonjak lebih 1%
Pelabur siap sedia pembuka dagangan sesi NY

US dolar tanpa dijangka mempamerkan pengukuhan pada sesi Eropah dengan melantun lebih tinggi berbanding kebanyakan mata wang utama.
Lonjakan ini mungkin didorong oleh permintaan pasaran terhadap US dolar yang lebih selamat selepas kembali dari cuti hujung minggu Tahun Baru yang panjang.
Pergerakan pasaran pada sesi New York dijangka lebih rancak dengan pembukaan pasaran Wall Street pada hari pertama awal dagangan 2023.
Meneliti dagangan US dolar pada sesi Eropah, indeks dolar melonjak lebih 1% ke paras harga 104.70, bangkit lebih jauh dari paras terendah 6 bulan yang disentuhnya sebelum ini.
 Sementara itu, pada masa yang sama mata wang yen juga meningkat berbanding kebanyakan mata wang utama walaupun merosot berbanding US dolar yang lebih kuat.
Terdahulu pada sesi Asia, yen menokok ke paras tertinggi 7 bulan berbanding dolar berikutan spekulasi bahawa Bank of Japan (BOJ) akan keluar dari dasar yang longgar.
Turut memberi sokongan adalah kebimbangan terhadap prospek menyuramkan Tabung Kewangan Antarabangsa (IMF) bahawa ekonomi dunia berdepan situasi lebih sukar pada 2023.
Ekoran daripada kebangkitan greenback, dagangan mata wang utama lain terjun parah menyaksikan dolar New Zealand mendahului penurunan dengan menjunam 1.7% manakala dolar Australia susut sekitar 1.4%.
Beralih kepada mata wang Eropah, euro kehilangan sekitar 1.2% manakala pound sterling jatuh kira-kira 1.1% pada awal dagangan sesi Eropah yang menyuramkan.
Keseluruhannya, pelabur perlu berwaspada di tengah-tengah pergerakan pasaran yang tidak menentu berikutan volatiliti yang tinggi pada awal dagangan 2023.


EUR/USD Sambung Menyelam, Cecah Harga Terendah 6 Minggu

US dolar kekalkan pengukuhan pada Rabu semalam untuk didagangkan meningkat ke paras tertinggi 7 minggu ketika penganalisis menilai beberapa faktor yang masih menyokong situasi tersebut.
Perkembangan semasa bagi isu siling hutang di Amerika Syarikat (AS) walau bagaimanapun menunjukkan kemajuan yang positif, membuatkan pasaran lebih optimis terhadap kesepakatan yang diharapkan.
Hasil perbendaharaan 10-tahun AS yang semakin meningkat juga memberi sokongan terhadap pengukuhan semasa buat US dolar.
Mata wang Euro dilihat semakin ditekan ke paras lebih rendah akibat pengukuhan oleh US dolar sehingga semalam.
Bacaan akhir bagi inflasi di Eropah kekal tidak berubah diterbitkan di sesi Eropah semalam, tidak memberi kesan terhadap pergerakan Euro.
Ini dapat diperhatikan pada carta harga pasangan mata wang EUR/USD.

Seperti yang dijangkakan, penurunan harga telah diteruskan selepas harga berjaya melepasi paras terendah pada pembukaan awal minggu sekitar 1.08500.
 Hampir menyentuh paras tumpuan 1.08000, harga turun mencecah sekitar 1.08100 untuk catatkan paras terendah terbaru 6 minggu.
Pergerakan harga yang kekal di bawah halangan Moving Average 50 (MA50) pada rangka masa 1 jam di carta EUR/USD masih menunjukkan isyarat bagi trend bearish.
Jangkaan penurunan jika diteruskan lagi hari ini (Khamis), akan menembusi 1.08000 sebelum melanjutkan lagi penurunan lebih rendah yang beralih sasaran ke 1.07000.
Sementara, sekiranya harga semakin melantun jauh dari zon 1.08000 menuju dagangan penghujung minggu ini, harga bakal melepasi dahulu halangan MA50 untuk petunjuk awal perubahan arah harga.
Seterusnya, zon 1.09000 akan dituju untuk diuji sebelum kenaikan yang berjaya diteruskan bakal mencapai semula paras tumpuan 1.10000 sebelum ini.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Data Ekonomi di China Merosot Pada Bacaan Sesi Asia Hari Ini

Matawang AS Dolar lebih tertekan pada sesi dagangan Eropah selepas Rizab Persekutuan (FED) memberikan gambaran pada minit mesyuarat Disember bahawa bank pusat bersedia untuk mengekalkan kadar faedahnya oleh kerana kebimbangan mengenai pertumbuhan global dan kadar inflasi yang masih lemah. Ahli FED menunjukkan mereka mampu untuk “bersabar” tentang kenaikan kadar pada masa depan.
Sementara itu, AS-China memanjangkan lagi perbincangan perdagangan di Beijing sekaligus menyokong harga minyak mentah dan sentimen pasaran global. Hal ini juga telah meningkatkan nilai matawang Yuan berbanding USD ke paras tertinggi sejak Ogos.
 Beralih pada sesi Asia hari ini pula, indeks harga pengeluar (PPI) dan indeks harga pengguna (CPI) China mencatatkan kejatuhan yang kurang daripada jangkaan untuk bulan Disember dimana data PPI, yang mengukur kenaikan harga sebelum mereka mencapai peringkat pengguna, menurun kepada 0.9% daripada 1.6% ramalan pasaran. Laporan daripada South China Morning mengatakan harga kilang ini telah merosot selama enam bulan berturut-turut. Manakala harga peringkat pengguna pula iaitu CPI menyusut kepada 1.9% daripada 2.2% pada November.
Beralih pada perkembangan di zon Eropah, matawang EURO kembali didagangkan mengukuh terutamanya berbanding USD namun data ekonomi zon Eropah masih lagi lemah daripada ramalan sejak beberapa bulan kebelakangan ini terutama di Perancis dan Jerman. Bukan itu sahaja, Bank Pusat Eropah juga diunjurkan akan terus dengan dasar akomadatif pada tahun ini.


Alamak! Perancis Umum Sekatan Covid-19, Apa Reaksi Euro?

Pergerakan pasaran tidak banyak berubah pada sesi Asia hari ini, menunjukkan kebanyakan mata wang utama diperdagangkan stabil berbanding dolar greenback di tengah kebangkitan Covid-19 di seluruh dunia.
Terbaharu, Perancis mengarahkan pelaksanaan semula langkah sekatan disebabkan lonjakan kes Covid-19 dari varian Omicron. Perdana Menteri Jean Castex mengumumkan perkasa tersebut pada Isnin dengan mengatakan bahawa dalam tempoh tiga minggu, sebarang perhimpunan awam akan dihadkan kepada 2,000 orang sahaja.
Tambahan daripada itu, beliau juga mengeluarkan arahan mandatori untuk kerja di rumah sekurang-kurangnya tiga hari seminggu, dan mewajibkan pemakaian pelitup muka.
 Susulan pengumuman tersebut, reaksi awal daripada mata wang euro tidak banyak berubah dengan kekal diniagakan menguat di atas harga 1.1300.
Sementara itu, mata wang pound memaparkan prestasi terbaiknya pada dagangan awal minggu dengan menyentuh paras tertinggi untuk bulan Disember pada 1.3443 berbanding USD.
Laporan terbaharu yang menunjukkan varian Omicron kurang serius berbanding Delta, membawa kelegaan buat pasaran. Namun pada masa yang sama, lonjakan Covid-19 di seluruh dunia terutamanya di Eropah tetap meletakkan pelabur dalam keadaan berwaspada.
Meneliti pergerakan raja mata wang, US dolar dilihat bergelut untuk mencatatkan pengukuhan, memperlihatkan pergerakan yang mendatar pada awal minggu di sekitar harga 96.00 berbanding enam mata wang utama lain.


Jika Sentimen Pasaran Kekal Berisiko, AUD/USD Bakal Turun Lebih Rendah

US dolar bakal meneruskan pengukuhan pada sesi New York jika sentimen pasaran berisiko yang memberi kelebihan terhadap matawang safe-haven.
Sementara matawang komoditi khususnya dolar Australia bakal terus bergerak lemah di samping risiko penularan semula wabak Coronavirus semakin menjadi kebimbangan.
Namun begitu, sesi pasaran Asia pada Isnin menunjukkan dagangan dolar Aussie bergerak lebih kukuh berbanding US dolar dengan kenaikan harga dipaparkan pada carta pasangan matawang AUD/USD.
Harga membuat kenaikan dari paras permulaan dagangan sekitar 0.68500, naik sekitar 40 pips ke paras ketinggian 0.68900 sebelum kembali bergerak menurun semula pada dagangan yang bersambung di sesi Eropah.
Harga cuba membuat penurunan melepasi paras sokongan Moving Average 50 (MA50) pada rangka masa 1 jam pergerakan harga yang akan memberi isyarat trend bearish.
Penurunan harga dijangka akan menuju paras tumpuan pada 0.68300 sebelum menguji zon support sekitar 0.68000.
 Penurunan lebih rendah dengan sentimen yang tidak berubah boleh mendorong harga ke paras terendah terbaru sehingga 0.66800.
Namun jika harga meneruskan kenaikan, zon SBR (support become resistance) sekitar 0.69000 akan diuji sebelum harga menuju ke paras resistance minggu lalu pada ketinggian 0.69700.
Kenaikan seterusnya bakal menguji paras tumpuan pada ketinggian 0.70000 yang turut dilihat sebagai zon resistance harga.
Lihat gambar carta pasangan matawang AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


US Dolar Naik, Brent-Oil Naik dan Emas Susut Setakat Malam Ini

US dolar mendapat sedikit kenaikan berbanding enam matawang utama yang lain pada Selasa yang disokong oleh pemotongan cukai terbesar dalam sejarah Amerika Syarikat, manakala matawang Sterling pula tertekan disebabkan rundingan yang gagal membawa kata sepakat antara dua pihak EU-UK.
Indeks US dolar yang mengukur kekuatan matawang grenback berbanding enam matawang yang lain naik 0.34% kepada 93.36 setakat pukul 10.18 malam pada Selasa.
US dolar membuat kenaikan pada Isnin selepas Senat U.S. meluluskan rang undang-undang percukaian pada Sabtu.
Permintaan terhadap US dolar terus disokong oleh jangkaan terhadap pemotongan cukai korporat yang akan melonjakkan lagi ekonomi. Ia juga disokong oleh kenaikan hasil-bon kerajaan U.S. dengan kerajaan dijangka memerlukan lebih banyak pinjaman disebabkan pengurangan terhadap hasil kerajaan daripada cukai pendapatan.
Sesetengah pelabur juga percaya lonjakan kepada ekonomi akan mempengaruhi The Fed untuk menaikkan kadar faedah lebih pantas. Jangkaan terhadap kenaikan kadar faedah cenderung menaikkan nilai US dolar kerana matawang greenback dilihat lebih menarik di mata pelabur.
Setakat pukul 10.23 malam pada Selasa, matawang paling kuat adalah NZD dan AUD dan paling lemah adalah Euro dan GBP.
Pasaran Minyak Mentah
 Harga minyak mentah Brent kekal bergerak di sekitar $62 setong pada Selasa dengan jangkaan terhadap kejatuhan inventori minyak di US.
Kumpulan pengeluar minyak mentah yang diketuai oleh OPEC telah melanjutkan pemotongan pengeluaran sepanjang 2018, tetapi masih gagal menyokong harga komoditi hitam. Hal ini kerana pasaran telah menjangka keputusan yang dibuat oleh OPEC dan pasaran telah menyerap harga (priced-in) sejak sebelum mesyuarat minggu lalu.
“Pengeluaran oleh Amerika Syarikat akan memainkan peranan penting dari segi bekalan pada tahun 2018,” kata Tamas Varga broker minyak di PVM.
“Kenaikan harga WTI di atas $60 setong kan mendorong pengeluaran US yang lebih besar, ini akan menyukarkan harga meneruskan kenaikan walaupun OPEC melanjutkan pemotongan sehingga hujung 2018.”
Pasaran Komoditi Berharga
Harga emas pula kekal rendah pada Selasa, dengan sentimen positif terhadap cukai U.S. kekal menyokong kenaikan US dolar.
Harga emas niaga-hadapan (futures) di Comex susut 0.49% kepada $1271.30 setakat pukul 10.38 malam.
Greenback mengukuh selepas Senat U.S. meluluskan pakej cukai Sabtu lalu dengan jangkaan pasaran ketika ini ia akan melonjakkan ekonomi Amerika Syarikat.


Kenapa USD Terjun Walaupun NFP AS Kuat?

NFP AS lebih kuat daripada jangkaan
Bacaan tersasar ISM perkhidmatan membayangi NFP
Pembukaan semula China

US dolar bergerak lemah pada sesi Asia menyusuli kejatuhan yang dicatatkan pada akhir dagangan minggu lalu walaupun diperlihatkan dengan bacaan pekerjaan NFP Amerika Syarikat yang lebih kukuh.
Greenback pada mulanya menguat menjelang terbitan data tersebut berikutan petunjuk daripada peningkatan dalam laporan pekerjaan ADP dan tuntutan pengangguran yang menurun.
Namun, apabila data NFP dikeluarkan dengan pertambahan pekerjaan yang lebih kuat dan penurunan kadar pengangguran pada bulan Disember, pasaran sebaliknya memberi tumpuan pada pertumbuhan gaji yang lebih perlahan.
Ekonomi AS menambah sebanyak 223,000 pekerjaan pada bulan lepas, lebih baik dari jangkaan untuk meningkat 200,000 tetapi merosot dari catatan November sebanyak 256,000. Namun, ini merupakan kenaikan terkecil dalam tempoh dua tahun.
 Kadar pengangguran pula mengejutkan pasaran dengan menurun kepada 3.5% daripada 3.6% yang disemak semula pada November dan melebihi jangkaan 3.7%.
Pun begitu, pertumbuhan upah mula menunjukkan pengurangan kepada 0.3% daripada 0.4% sebelumnya yang memberi petanda untuk kenaikan kadar lebih perlahan dari Federal Reserve disebabkan tekanan harga yang berkurangan.
Situasi bertambah buruk apabila data PMI perkhidmatan ISM AS diterbitkan memaparkan penguncupan pada bulan Disember menyebabkan US dolar terseret lebih rendah.
Ekoran daripada kemerosotan dolar Amerika, kebanyakan mata wang utama lain memanfaatkan peluang untuk meningkat lebih tinggi.
Sesi Asia menyaksikan dolar Aussie menguat sekitar paras tertinggi 4 bulan, manakala New Zealand terkuat dua minggu, dengan berita pembukaan semula China turut mendukung sentimen lebih baik.
Di sisi mata wang Eropah, dagangan euro dan pound juga meningkat, cukup untuk menyokong kedua-dua mata wang itu bangkit dari paras terendah.


Tolonglah Boris Johnson! Ekonomi UK Masih Tak Kuat

Ekonomi UK berkembang lebih perlahan dari yang dijangkakan pada bulan Ogos ketika negara itu berusaha untuk pulih daripada kemelesetan besar yang direkodkan semasa sekatan dilaksanakan.
Data daripada Pejabat Statistik Negara (ONS) UK menunjukkan bahawa keluaran dalam negara kasar (KDNK) pada bulan Ogos hanya meningkat sebanyak 2.1% daripada 6.4% yang dicatatkan pada bulan sebelumnya dan tersasar daripada jangkaan pasaran untuk pertumbuhan 4.6%.
Selain itu, kadar pertumbuhan juga dilihat telah meningkat 21.7% lebih tinggi daripada yang direkodkan pada April, tetapi masih 9.2% lebih rendah daripada tahap ketika Covid-19 belum melanda UK pada Februari.
 Kerajaan juga telah melakukan pelbagai usaha untuk meningkatkan kembali perbelanjaan pengguna dengan memperkenalkan skim ‘Eat Out to Help Out’, namun kadar pertumbuhan bulanan masih lagi dilihat perlahan.
Dalam pada itu, data turut memperlihatkan KDNK UK mencatatkan pertumbuhan sebanyak 8% dalam tempoh tiga bulan sehingga Ogos, pulih daripada lima tempoh penguncupan berturut-turut sejak Mac.
Kini terdapat kebimbangan bahawa pemulihan ekonomi mungkin akan hilang, terutamanya apabila kes Covid-19 kembali mencatatkan peningkatan di negara itu.


Analisis Teknikal GBP/USD – Timeframe H1 – 29/10/2018

Jika diperhatikan pada chart pasangan matawang GBP/USD pada sesi dagangan minggu lalu, harga membuat penurunan setiap hari secara konsisten sepanjang minggu. Dan jika tertumpu pada dagangan penghujung minggu iaitu Jumaat, harga telah membuat penurunan ke paras terendah yang baru dan menguji paras SBR (support become resistance) pada paras 1.27900 namun masih belum berjaya menembusinya sebelum harga kembali pantul semula ke paras Magic Pivot hari itu. Penganalisis pasaran masih berpendapat bahawa matawang Sterling yang lemah adalah berikutan isu rundingan Brexit yang masih melanda pasaran.
Bersambung pada sesi pasaran Asia hari ini, harga bergerak perlahan sekitar paras 1.28300 sedikit tinggi dari paras Magic Pivot 1.2813 hari ini. Kenaikan harga yang mungkin berlaku akan melihatkan harga menuju ke paras resistance terdekat iaitu pada paras 1.2851 (MagicR1) untuk mengatasi paras ketinggian harga pada Jumaat lalu. Seterusnya, harga bakal meneruskan kenaikan dan menguji paras resistance 1.2878 (MagicR2) yang dilihat sebagai paras SBR (support become resistance) yang baru. Sekiranya harga terus cuba melonjak lebih tinggi, paras yang dilihat berpotensi untuk dicapai harga adalah pada resistance 1.2916 (MagicR3).
Sebaliknya, jika isu rundingan Brexit pada minggu ini masih parah dan menjejaskan nilai matawang GBP, besar kemungkinan untuk harga terus mengalami kejatuhan pada chart GBP/USD. Ditambah lagi para pelabur yang menjangkakan data pekerjaan di AS yang positif, bakal menekan harga lebih rendah ke paras terendah yang baru selepas harga menguji paras support 1.2787 (MagicS1). Jika harga berjaya menembusi paras tersebut, jangkaan penurunan harga akan ke paras support pada 1.2748 (MagicS2). Seterusnya harga yang masih meneruskan penurunan yang dibuat berpotensi untuk turun sehingga ke paras serendah 1.2722 (MagicS3) untuk terus mencari paras terendah yang baru.
 Pasaran akan tertumpu pada pengumuman kadar faedah oleh Bank of England (BOE) pada Khamis ini dan bakal memberi impak terhadap nilai matawang GBP. Kawal posisi dagangan anda dengan baik dan rujuk pada indicator Moshed Magic Line bagi meneliti paras-paras yang menjadi tumpuan harga pada chart pasangan matawang GBP/USD.

Paras support: 1.2787, 1.2748, 1.2722.
Paras resistance: 1.2851, 1.2878, 1.2916.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Bacaan ADP Melonjak Tinggi Pada Bulan Lepas! Adakah Ini Bakal Jadi Pemangkin Untuk NFP?

Gaji swasta A.S. meningkat jauh lebih rendah daripada jangkaan pada Januari, membayangkan beberapa kesejukan dalam pasaran buruh.
Pekerjaan swasta meningkat sebanyak 106,000 pekerjaan bulan lepas, berdasarkan laporan Pekerjaan Nasional ADP menunjukkan pada hari Rabu.
Data untuk Disember disemak lebih tinggi untuk menunjukkan 253,000 pekerjaan ditambah dan bukannya 235,000 seperti yang dilaporkan sebelum ini. Ahli ekonomi yang ditinjau oleh Reuters telah meramalkan pekerjaan swasta meningkat 178,000.
 Laporan ADP, yang dibangunkan bersama dengan Stanford Digital Economy Lab, diterbitkan lebih awal daripada laporan pekerjaan Biro Statistik Buruh Jabatan Buruh yang lebih komprehensif dan diperhatikan dengan teliti untuk Januari pada hari Jumaat. Waima begitu data ADP dianggap menjadi peramal yang lemah bagi senarai gaji swasta dalam laporan pekerjaan BLS.
Menurut tinjauan Reuters terhadap ahli ekonomi, senarai gaji bukan ladang berkemungkinan meningkat sebanyak 185,000 pekerjaan pada Januari selepas meningkat sebanyak 223,000 pada Disember.
The Fed dijangka menaikkan kadar dasarnya sebanyak 25 mata asas pada hari Rabu. Bank pusat A.S. tahun lepas menaikkan kadar ini sebanyak 425 mata asas daripada hampir sifar kepada julat 4.25%-4.50%, yang tertinggi sejak akhir 2007.


Kebimbangan Lebihan Bekalan Terus Menekan Harga Minyak Mentah Global

Retorik oleh ahli-ahli OPEC tidak memberi kesan yang banyak kepada harga minyak mentah global dengan pasaran ketika ini memberi perhatian kepada risiko peningkatan pengeluaran oleh Amerika Syarikat dan juga inventori yang tinggi.
Harga minyak bergerak tinggi dalam sesi dagangan US pada Khamis, tetapi minyak WTI (West Texas Intermediate) mendapat tekanan jualan di sekitar harga $51.20 setong dan ketika ini didagang di sekitar $50.68 setong. Minyak Brent juga masih di bawah tekanan dan sedang menguji paras support $53.00.
Terdapat kebimbangan yang berlanjutan dengan peningkatan pengeluaran oleh Amerika Syarikat yang akan menjadikan ia lebih sukar untuk menyeimbangkan pasaran ini.
 Menteri minyak Rusia Novak enggan memberi komen berkaitan potensi pelanjutan pemotongan bekalan minyak dan mengatakan pasaran minyak global telah seimbang sejak Mac.
Pasaran secara keseluruhan sedang menunggu lebih bukti inventori yang berkurangan di US sebelum melihat data terkini sebagai meyakinkan. Sebelum ini data EIA menunjukkan pengurangan bekalan sebanyak satu juta tong di Amerika Syarikat pada minggu lalu.
Komen dan retorik oleh OPEC akan terus diperhatikan oleh pasaran dalam jangka pendek sebelum pertemuan pada Mei di mana mereka akan membincangkan sama ada mahu melanjutkan pemotongan bekalan atau pun tidak bersama negara pengeluar bukan-OPEC.


Sentimen Pasaran Dijangka Kembali Berisiko, Apa Jangkaan Pergerakan Harga Pada USD/JPY?

Pelabur belum boleh menarik nafas lega setelah sentimen pasaran dilihat semakin pulih susulan laporan bahawa Amerika Syarikat dan China bersetuju untuk tindakan pembatalan tarif.
Kini terdapat kenyataan bercanggah dari White House berhubung perkara tersebut. Cadangan untuk pembatalan tarif dikatakan tidak termasuk dalam sebahagian syarat perjanjian fasa pertama yang dirunding oleh Presiden AS Donald Trump bersama Timbalan Presiden China, Liu He pada Oktober lalu.
Kenyataan pembatalan tarif tidak disahkan oleh sesiapa dari White House dan Wakil Perdagangan AS juga tidak memberi sebarang kenyataan berhubung perkara tersebut. Kekeliruan yang timbul ini bakal mempengaruhi perubahan sentimen pasaran sekali lagi.
Namun, jurucakap White House kekal optimis perjanjian perdagangan bersama China akan ditandatangani sekaligus mengakhiri perang dagang yang berlarutan memasuki tahun kedua.
Meneliti pergerakan harga pada carta pasangan matawang USD/JPY, harga telah mencatatkan hampir 90 pips kenaikan pada dagangan semalam berikutan perkembangan positif rundingan dagang AS-China yang dilaporkan sebelum ini.
Harga pada sesi pasaran Asia semalam pada mulanya membuat penurunan sehingga ke zon RBS (resistance become support) pada sekitar 108.700 sebelum membuat lonjakan harga.
 Harga membuat kenaikan melepasi garisan halangan Moving Average 50 (MA50) sebelum menguji zon resistance pada ketinggian yang dicapai Selasa lalu.
Momentum pengukuhan harga diteruskan sehingga harga berjaya menembusi zon resistance tersebut sebelum mencatatkan paras ketinggian terbaru hampir menyentuh paras harga 109.500. Paras ketinggian tersebut juga adalah tertinggi sejak dagangan Mei lalu.
Namun harga kembali membuat penurunan semula dan mendatar di sekitar 109.300 sehingga harga bersambung pada dagangan hari ini.
Harga masih berlegar di zon RBS tersebut sehingga sesi Eropah hari ini. Matawang USD akan menantikan data keyakinan pengguna pada sesi New York pula untuk memacu arah pergerakan harga sebelum dagangan minggu ini menutup tirainya.
Lihat gambar carta pasangan matawang safe-haven USD/JPY di bawah untuk rujukan teknikal analisis anda.


Analisis GOLD – Emas Akhirnya Tembus Semula Paras $1,800!

Selepas sabar menanti, akhirnya pelabur menyaksikan harga emas melonjak lebih tinggi melepasi paras harga $1,800 pada sesi Asia pagi ini.
Pada carta harga XAU/USD yang mengukur nilai emas berbanding US dolar semakin jelas menunjukkan perubahan trend bullish selepas kenaikan awal pada minggu lalu.
Dengan pergerakan US dolar yang masih lemah serta sentimen pasaran yang pulih telah menyokong kenaikan lebih tinggi harga emas pada minggu ini.
Namun pelabur tetap berwaspada menantikan perkembangan bagi mata wang US dolar selepas momentum lonjakan pada Jumaat lalu dilihat gagal untuk dikekalkan di awal minggu.
Harga emas telah berjaya mendaki semula di atas paras 1800.00 selepas harga bergerak di bawah paras tersebut selama 2 minggu.
Situasi ini semakin memberikan keyakinan terhadap pelabur untuk menjangkakan pergerakan harga emas pada trend bullish semula.
Kenaikan harga dilihat akan menguji rintangan terhampir pada zon 1820.00 sebelum meneruskan kenaikan lebih tinggi menuju zon SBR (support become resistance) 1850.00.
 Namun, kejatuhan semula harga di bawah paras 1800.00 akan membuatkan pelabur berhati-hati untuk isyarat awal trend bearish.
Penurunan harga dilihat akan disokong pada zon sokongan sebelum ini sekitar paras 1765.00 sementara penurunan yang diteruskan akan menuju ke paras tumpuan pada 1745.00.
Minit mesyuarat FOMC pada awal pagi Khamis nanti akan diteliti pelabur untuk petunjuk dasar monetari oleh bank pusat dengan lebih jelas.
Sebarang reaksi terhadap US dolar akan turut mempengaruhi perubahan nilai emas semasa dalam pasaran.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Harga Minyak Jatuh, Pelabur Fokus Pada Laporan Inventori US Minggu Ini

Harga minyak naik  turun pada hari Selasa berikutan para pelabur memberi tumpuan kepada laporan mingguan inventori minyak mentah dan hasil sulingan.
Laporan mingguan tersebut dijangka akan dikeluarkan oleh American Petroleum Institute (API) pada Rabu pagi.
Manakala laporan rasmi inventori minyak mentah oleh Energy Information Administration (EIA) juga akan dikeluarkan pada hari yang sama pada sebelah malam. Penganalisis menjangkakan inventori minyak akan berkurangan 2.5 juta tong, kejatuhan 5 minggu berturut-turut.
Minyak mentah West Texas Intermediate (WTI) berkurangan sebanyak 0.31 sen atau 0.60% kepada $51.59 berbanding pada sesi pagi yang mencatat pada harga $51.95 setakat jam 5.03 petang.
 Harga minyak Brent bagi bulan Disember berkurangan sebanyak 0.28 sen atau 0.49% kepada $57.09 setakat jam 5.07 petang selepas stabil pada sesi pagi.
Harga minyak meningkat sedikit pada hari Isnin berikutan ketegangan di Iraq dan pengurangan akitiviti penggalian minyak U.S.
Selain itu, pasaran juga menjangkakan harga minyak akan terus meningkat berikutan pengeluaran utama minyak global akan melanjutkan perjanjian pengurangan pengeluaran melebihi tarikh yang ditetapkan.
Perjanjian asal antara OPEC dan 10 negara bukan OPEC ialah untuk mengurangkan pengeluaran sebanyak 1.8 juta tong setiap hari selama 6 bulan. Perjanjian tersebut dilanjutkaan dan akan tamat pada Mac 2018 bagi mengurangkan inventori minyak global dan menyokong peningkatan harga.


Dagangan Minyak Mentah dan Emas Menurun Pada Sesi Asia

Harga minyak mentah sedikit menurun pada awal dagangan sesi Asia hari ini berikutan bacaan data perkilangan yang lemah dari Eropah dan Jepun yang menjadi tumpuan pasaran. Ini memberikan isyarat yang membimbangkan buat unjuran permintaan di samping masih terdapat keraguan terhadap gangguan bekalan minyak mentah Arab Saudi susulan insiden serangan baru-baru ini.
Reuters melaporkan bahawa Arab Saudi telah mengembalikan semula lebih 70% pengeluaran minyak mentah yang terjejas sebelum ini dan bakal beroperasi di tahap sepenuhnya seawal minggu hadapan.
Tetapi, laporan oleh Wall Street Journal menyatakan kerosakan pada fasiliti berkemungkinan mengambil masa berbulan untuk dibaikpulih sepenuhnya.
 Kuasa Eropah terdiri oleh Britain, Jerman dan Perancis turut menyokong tuduhan Amerika Syarikat terhadap Iran berhubung serangan insiden tersebut. Perkara tersebut telah mendesak Tehran untuk bersetuju mengadakan rundingan terbaru bersama kuasa dunia berkaitan program nuklear dan peluru berpandu serta isu keselamatan serantau.
Sementara, harga emas pula kekal stabil pada sesi Asia hari ini selepas mencatatkan kenaikan ke paras tertinggi semalam untuk dagangan dua minggu berikutan sentimen pasaran yang berisiko khususnya melibatkan ketegangan di Timur Tengah serta perkembangan pada rundingan dagang AS-China.
Berhubung rundingan dagang, Setiausaha Perbendaharaan AS pada Isnin menyatakan beliau bersama Wakil Perdagangan AS Robert Lighthizer akan bertemu Timbalan Presiden China Liu He untuk rundingan dua minggu lagi.
Presiden Amerika Syarikat Donald Trump pada Isnin telah mempersoalkan keputusan oleh wakil rundingan mereka berhubung penangguhan kunjungan ke kawasan pertanian selepas rundingan lalu membincangkan tentang pembelian produk pertanian Amerika Syarikat oleh pihak China.


Analisis Teknikal AUD/USD – Timeframe H1 – 7/11/2018

Reserve Bank of Australia (RBA) telah mengekalkan kadar faedah untuk bulan ke 27 berturut pada kadar 1.50% seperti yang dijangkakan oleh pasaran. Pergerakan harga pada chart pasangan matawang AUD/USD dilihat bergerak sederhana pada sesi dagangan Selasa dengan pergerakan yang mendatar pada sesi pasaran Asia dan kenaikan harga dilihat pada sesi pasaran Eropah setelah penetapan kadar faedah oleh RBA menyokong kenaikan matawang Aussie. Harga dilihat membuat kenaikan dari paras Magic Pivot semalam sehingga mencapai paras resistance MagicR2 pada indicator Moshed Magic Line sebelum harga kembali membuat penurunan semula pada sesi pasaran New York. Namun, pada lewat sesi pasaran New York menjelang pembukaan sesi pasaran Asia hari ini, harga dilihat kembali semula melonjak ke paras ketinggian harga sekitar paras resistance MagicR2 sebelumnya.
Bersambung ke sesi pasaran Asia hari ini pula, harga yang memulakan dagangan sekitar paras Magic Pivot 0.7232 hari ini dilihat membuat kenaikan dan menyentuh paras resistance 0.7258 (MagicR1) sebelum harga membuat terjunan melepasi paras Magic Pivot sehingga menguji paras support 0.7217 (MagicS1) berikutan dipengaruhi oleh keputusan semasa pilihanraya di Amerika Syarikat yang sedang berlangsung. Namun, Parti Demokrasi yang kembali mendahului dalam keputusan yang sememangnya dijangka akan memenangi pilihanraya telah melonjakkan kembali harga pada chart AUD/USD di mana nilai USD kembali didagangkan lemah. Lonjakan harga telah melepasi paras resistance MagicR1 sebentar tadi dan dilihat telah menyentuh paras resistance 0.7272 (MagicR2) pada indicator Moshed Magic Line sebelum kembali pantul semula. Jika harga terus membuat kenaikan, jangkaan paras seterusnya yang akan menjadi tumpuan harga adalah pada resistance 0.7299 (MagicR3).
Sebaliknya, jika matawang USD kembali mengukuh berbanding AUD semula, jangkaan penurunan harga bakal bergerak lebih rendah melepasi paras Magic Pivot dan juga support MagicS1 tadi. Seterusnya harga akan menyambung penurunan dan menuju ke paras support yang lebih rendah dilihat berada pada paras 0.7191 (MagicS2). Paras support seterusnya pada 0.7177 (MagicS3) dilihat akan menjadi paras tumpuan harga seterusnya jika harga masih mengekalkan momentum penurunan yang dibuat.
 Berhubung kadar faedah yang dikekalkan oleh RBA, Gabenor Lowe percaya ekonomi di Australia akan berkembang pada kadar 3.5% pada 2018 dan 2019 serta RBA turut optimis kadar pengangguran akan menurun 4.75% pada 2020. Terus ikuti perkembangan ekonomi di Australia bagi memantau pergerakan harga pada chart AUD/USD dan lihat paras support dan resistance yang terbaik pada chart AUD/USD berpandukan indicator Moshed Magic Line.

Paras support: 0.7217, 0.7191, 0.7177.
Paras resistance: 0.7258, 0.7272, 0.7299.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Jawab 5 Soalan Ini Dengan Yakin? Maka Anda Boleh Jadi Seorang FTT

Jika ditanyakan kepada semua trader kenapa nak trade, rata-rata akan menjawab kerana mahukan kebebasan.
Kebebasan masa dan kewangan yang dicari-cari. Ramai yang mahu jadi seorang trader sepenuh masa dari rumah sahaja.
Apakah yang perlu dipertimbang sekiranya mahu jadi seorang FTT daripada seorang yang mempunyai kerja 9-5?
Cabaran menjadi seorang FTT memang sangat banyak dan ramai yang tidak melihat perkara ini secara realistik,ramai juga yang hanya berangan-angan namun tidak berusaha ke arah itu.
Kami senaraikan 5 soalan untuk anda tanya diri anda sebelum anda hantar surat perletakan jawatan kepada boss anda untuk menjadi seorang trader sepenuh masa.
1. Adakah anda seorang pengambil risiko?
Pertama, adakah anda betul-betul nak jadi seorang trader sepenuh masa? Mengalami loss, drawdowns malah langsung tidak menjada pendapatan dalam masa sebulan akan dilalui sebagai seorang FTT.
Trading sebenarnya boleh dikaitkan dengan keusahawanan, yang mana anda tak boleh tetapkan berapa keuntungan sebulan dan berapa wang yang akan hilang daripada akaun anda.
Tidak ramai yang mampu mengambil risiko menghadapi ketidakpastian seperti itu.
2. Adakah akaun trading anda cukup besar?
Hanya dengan akaun trading yang cukup besar sahaja membolehkan anda jadi seorang FTT.
Penting untuk anda tahu prestasi trading anda, berapa banyak keuntungan yang boleh diraih sebulan daripada trading.
Setelah angka tersebut boleh dianggarkan, maka jadikannya sebagai matlamat pendapatan anda.
3. Adakah anda perlu withdraw setiap bulan?
Bagaimanakah anda strukturkan akaun trading anda, perbelanjaan dan simpanan? Berapa kalikah anda withdraw untung yang anda dapat?
Jika sebulan anda berjaya meraih $400 sebulan dan anda terpaksa withdraw semua untuk perbelanjaan, maka makin lambat lagi akaun anda aka berkembang.
Jadi rancang bagaimana untuk membesarkan akaun tersebut dan jaga kewangan anda.
4. Apakah motivasi anda untuk berjaya?
Kenapa nak trade? Kenapa nak buat duit dari rumah? Mesti ada jawapan yang sangat jelas.
Mungkin sebab keluarga? Sebab kepuasan diri? Macam-macam sebab lagi boleh menjadi motivasi anda untuk berjaya sebagai FTT.
Ingat, anda kena pam motivasi setiap hari. Elakkan daripada lemau. Kerana setelah menjadi seorang FTT, jika anda lemau, profit anda juga bakal lemau dan ini sangat berbahaya.
5. Sudah berapa lama dalam dunia trading?
Pengalaman adalah guru terbaik seseorang dalam hidup dan adakah anda mempunyai pengalaman yang cukup untuk menjadi FTT?
Ramai yang kecundang awal, kerana pengalaman yang tidak mencukupi namun terlalu gelojoh mahu berhenti kerja akibat beginner’s luck menyebabkan mereka terkontang kanting. Elakkan!
Ilmu di dada yang cukup disertakan dengan pengalaman akan membantu anda untuk menjadi FTT berjaya.


Analisis teknikal AUD/USD – Timeframe H1 – 8/1/2018

Harga AUD/USD masih dalam pergerakan wave bullish sejak minggu lalu dan untuk intraday sekiranya ia gagal untuk breakout trendline, ia berpotensi untuk bearish ketika ini. Jika diperhatikan di timeframe H4 pergerakan wave berpotensi membentuk pattern double top sekiranya ia gagal untuk breakout Key Resistance 0.7873. Dan jika AUD/USD close market dengan membentuk bearish engulfing hari ini, kebarangkalian untuk ia bearish adalah tinggi untuk minggu ini.
 Walaubagaimanapun, jika ia breakout Key Resistance hari ini, AUD/USD akan membentuk new HH. Oleh itu, kebarangkalian masih tinggi untuk bearish selagi harga tidak breakout Key Resistance ini. Dan target bearish adalah ke sekitar harga 0.7780/60.


Analisis GOLD – Mampukah Emas Tembus $1,870 Menjelang Laporan NFP?

Dagangan emas masih bertahan daripada susut lebih rendah walaupun terdapat tanda-tanda penurunan harga pada carta emas minggu lalu.
Pada carta harga XAU/USD yang mengukur nilai emas berbanding US dolar, harga dilihat telah memaparkan corak penurunan minggu lalu selepas menguji paras rintangan pada zon 1870.00.
Namun penurunan harga sekadar mencecah ke paras sekitar 1841.00 sebelum kemudiannya membuat kenaikan semula.
Isyarat bullish dinilai oleh pelabur emas selepas harga masih bertahan di atas paras sokongan Moving Average 50 (MA50) pada rangka masa 1 jam di carta XAU/USD selepas harga menutup dagangan di sesi terakhir minggu lalu sekitar zon 1850.00.
Memulakan dagangan pada sesi Asia hari ini, harga paparkan kenaikan semula dan dilihat zon rintangan pada 1870.00 akan kembali menjadi sasaran untuk diuji harga.
Terdapat sedikit penurunan harga di awal sesi Eropah, namun pelabur meletakkan harapan untuk melihat logam kuning berharga itu terus menyusur lebih tinggi lagi pada minggu ini.
Kenaikan harga yang berjaya melepasi zon rintangan pada 1870.00 akan sedikit melegakan pelabur sebelum menjangkakan kenaikan lebih tinggi akan menuju pula kepada zon 1900.00.
 Kenaikan harga ke zon tersebut akan mencatatkan paras ketinggian terbaru emas untuk tempoh 4 minggu.
Sebaliknya, jika minggu ini bukanlah minggu yang baik buat emas, penurunan harga berkemungkinan boleh berlaku semula.
Harga yang susut di bawah zon 1850.00 dan bergerak melepasi paras sokongan MA50 akan memberi isyarat awal untuk perubahan trend bearish.
Harga yang membuat penurunan sehingga melepasi paras terendah minggu lalu selanjutnya bakal menuju ke sekitar 1830.00 untuk menguji pula zon yang menjadi tumpuan harga sebelum ini.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Apakah Yang Terjadi Kepada Harga Emas Dalam Sesi Dagangan Ini?

Harga emas melonjak pada hari rabu apabila pelabur mula mengambil keuntungan selepas harga logam kuning itu meningkat didorong oleh jangkaan kenaikan kadar yang semakin melemah.
Emas bagi penghantaran Disember didagang pada $1,353.75 satu troy ounce.
 Semalaman, harga emas meneruskan lonjakan berikutan jangkaan kenaikan kadar yang semakin merosot.
Jangkaan ini semakin melemah disebabkan data pekerjaan yang diumumkan minggu lepas agak mengecewakan pasaran.

Semalam, Emas Turut Mencatat Peningkatan Ketara! Baca disini!


EUR/USD Pacak Lagi, Tapi Kali Ni Boleh Ke Tembus $1.0100?

Penyusutan US dolar berterusan ke pertengahan minggu sementara tumpuan terarah pada acara pilihan raya Kongres di Amerika Syarikat (AS) yang bermula semalam. Keputusan dijangka akan diketahui dalam masa beberapa hari.
Dengan tempias kemerosotan laporan pekerjaan NFP minggu lalu, penganalisis juga melihat pemain pasaran mengambil kesempatan untuk pengambilan untung (profit-taking) ketika ini dengan jangkaan US dolar masih berpotensi untuk bangkit semula untuk tempoh dagangan yang lebih panjang ke hadapan.
Namun, penggubal polisi AS yang melihat keperluan untuk memperlahankan kenaikan kadar faedah yang agresif sebelum ini menambahkan luka buat US dolar. Tumpuan akan beralih pada terbitan data inflasi AS pada Khamis pula.
Euro pula mengekalkan rentak pengukuhan dari awal minggu yang turut disokong oleh kenaikan pada hasil bon Jerman.
Namun, penganalisis memberi amaran untuk Euro kembali mengalami penyusutan ekoran kebimbangan terhadap krisis tenaga di Eropah kian meningkat semula.

Pada carta harga pasangan mata wang EUR/USD, harga dilihat mengekalkan pergerakan trend bullish sejak lonjakan yang berlaku pada Jumaat lalu kesan reaksi laporan pekerjaan NFP.
Kenaikan harga pada sesi New York Selasa semalam telah kembali mencapai semula paras ketinggian yang dicapai pada minggu terakhir Oktober lalu iaitu hampir di sekitar 1.01000.
 Kenaikan lebih tinggi dijangka akan diteruskan untuk melepasi rintangan 1.01000-1.01600 untuk catatkan paras ketinggian terbaru 8 minggu.
Kenaikan lebih tinggi yang diteruskan dijangka boleh mencapai sehingga ke paras ketinggian 1.03000 jika US dolar terus alami penyusutan.
Sebaliknya, harga boleh berubah arah semula jika rintangan pada 1.01000 sekali lagi tetap gagal ditembusi.
Penurunan harga akan kembali menguji zon pariti 1.0000 dan jika gagal menahan harga dari jatuh lebih rendah, penurunan akan diteruskan untuk menuju sekitar 0.99000.
Selepas isyarat perubahan trend, harga dijangka boleh susut sehingga kembali semula ke sekitar 0.98000 atau ke zon support 0.97000.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Ulasan Pergerakan Pasaran Tukaran Matawang Sepanjang Minggu Ini (17-21 Julai)

US dolar sekali lagi tersungkur minggu ini dan kali ini matawang greenback mengalami kerugian yang lebih banyak berikutan risiko politik dan polisi US.
Dengan kejatuhan yang agak besar oleh US dolar, telah memberi faedah kepada matawang lain sehinggakan terdapat ‘breakout‘ yang signifikan jika dilihat kepada satu-satu pasangan matawang melibatkan USD.
US dolar memulakan minggu ini dengan terus melemah pada Isnin apabila maklumat pasaran minggu lalu (10-14 Julai) dilihat cenderung menolak US dolar ke bawah dengan komen dovish Yellen di Kongres dan data inflasi US yang meleset dari jangkaan. Hal ini sekaligus mengheret potensi kenaikan kadar faedah semakiin rendah di masa hadapan.
Dengan data-data yang mengecewakan ini, US dolar dihentam beberapa kali oleh faktor politik US apabila Republikan sekali lagi gagal menggantikan Obamacare apabila dua ahli Republikan menentang rang undang-undang baru kesihatan yang dibuat oleh kerajaan Trump. Hal ini sekaligus menimbulkan persoalan tentang kredibiliti Presiden Trump dalam mengemudi negara ekonomi terbesar itu.
Risiko politik itu tidak berakhir di situ sahaja, dengan laporan pada Khamis di mana Bloomberg melaporkan bahawa ‘Special Council‘ sedang menyiasat potensi hubungan antara kempen pilihanraya Donald Trump dan Rusia tahun lalu sedang membuat siasatan yang lebih menyeluruh melibatkan transaksi perniagaan Trump dan individu yang berkaitan.
Dalam temubual di dalam BloombergTV, wartawan mengibaratkan perkara ini sebagai “perkembangan yang sangat dramatik dalam siasatan” dan ini mampu membawa “bahaya yang besar” kepada Presiden.
Belum sempat US dolar memulih, ia dihentam sekali lagi dengan kenaikan matawang Euro pada Khamis semasa penetapan polisi monetari ECB di mana ada isyarat bahawa masa depan program pembelian aset akan dibincangkan pada musim luruh dan lebih spesifik pada Oktober. Perkembangan terbaru ini menunjukkan bank pusat cuba membuka pintu kepada ‘tapering‘ pembelian bon semasa dan ini dilihat oleh pasaran sebagai sesuatu yang positif.
Sebelum kita meneruskan kepada ulasan kalendar ekonomi sepanjang minggu ini kita lihat dahulu julat pergerakan pasangan matawang utama dunia pada minggu ini dan minggu lepas untuk melihat perbezaan antara kedua-dua tempoh ini.

10 – 14 Julai
17 – 21 Julai

Eur/Usd- naik 119 pip
Eur/Usd- Naik 248 pip

Usd/Jpy– jatuh 224 pip
Usd/Jpy– Jatuh 186 pip

Gbp/Usd– naik 303 pip
Gbp/Usd– Jatuh 192 pip

Usd/Chf- 98 pip volatile
Usd/Chf- Jatuh 220 pip

Usd/Cad– jatuh 299 pip
Usd/Cad– Jatuh 179 pip

Aud/Usd– naik 247 pip
Aud/Usd– Naik 203 pip

Nzd/Usd– naik 167 pip
Nzd/Usd– Naik 196 pip

Tanpa membuang masa lagi mari kita lihat ulasan kalendar ekonomi utama sepanjang minggu ini.
1. Data pertumbuhan ekonomi China (Isnin)
Ekonomi China berkembang pantas lebih daripada jangkaan pada suku kedua tahun 2017 disokong oleh sektor tradisi ekonomi kedua terbesar dunia ini. Keluaran Dalam Negara Kasar, KDNK (GDP) berkembang 6.9% pada suku kedua tidak berubah daripada suku pertama. Jangkaan bagi data kali ini ialah kenaikan 6.8%.
2. Inflasi Zon-Eropah (Isnin)
Harga pengguna Zon-Eropah susut pada Jun (inflasi tahunan) kepada 1.3% daripada 1.4% yang direkod pada Mei. Bacaan kali ini sejajar dengan jangkaan pasaran. Inflasi-teras juga menepati jangkaan dengan bacaan meningkat kepada 1.1% daripada 0.9% sebelum ini. Dengan tidak mengambil kira harga tenaga, inflasi dari tahun ke tahun naik dari 1.1% kepada 1.2%.
3. Harga pengguna, CPI New Zealand (Selasa)
Inflasi di New Zealand tidak berubah pada suku kedua yang menunjukkan kejatuhan harga minyak mentah membenam kenaikan kos dalam keseluruhan ekonomi. Harga pengguna (CPI) mencatat bacaan sifar peratus pada suku kedua berbanding kenaikan 1% pada suku pertama. Jangkaan bagi data kali ini ialah harga meningkat sebanyak 0.2%.
4. Harga pengguna CPI United Kingdom (Selasa)
Harga pengguna (CPI) UK jatuh dalam tempoh 12 bulan sehingga Jun kepada 2.6% berbanding jangkaan 2.9% dan bacaan sebelum ini 2.9% pada Mei. Bacaan tahunan ini juga adalah yang pertama kali merosot sejak Oktober 2016.
5. Data pekerjaan Australia (Khamis)
 Keadaan pasaran pekerjaan di Australia semakin baik pada Jun, apabila jumlah pekerjaan meningkat selama empat bulan berturut-turut yang banyak disokong khsusnya oleh pekerjaan sepenuh-masa.
Pekerjaan sepenuh-masa pula mempamerkan prestasi menggalakkan dengan menambah 62,000 pekerjaan berbanding Mei yang mencatat 53,400. Manakala pekerjaan separuh-masa merosot 48,000 berbanding pengurangan 10,100 sebelum ini.
6. Penetapan polisi monetari Bank of Japan (Khamis)
Bank of Japan (BoJ) mengekalkan polisi monetarinya di mana pembuat-pembuat polisi menegaskan komitmen mereka untuk menyokong pertumbuhan ekonomi dan inflasi melalui rangsangan monetari yang tinggi.
Dalam membuat keputusan ini, bank pusat juga menurunkan ramalan inflasi bagi tahun 2017-2018 dan 2018-2019. Sebaliknya, ramalan pertumbuhan dinaikkan lebih tinggi dalam tempoh sama.
7. Rundingan penuh UK-EU pusingan pertama (Khamis)
Rundingan pusingan pertama antara British dan Kesatuan Eropah berakhir dengan sedikit persamaan dalam pendirian kedua-dua pihak, tetapi masih ada perbezaan yang besar dari segi ‘hak kerakyatan’ dan juga ketidaktentuan dalam pembayaran kewangan termasuk sempadan Ireland.
Di pihak UK pula, David Davis melihat rundingan empat hari yang bermula Isnin menunjukkan ‘kemajuan’ dan ‘banyak perkara yang positif’.
Namun, Davis enggan mengesahkan sama ada Britain ketika ini akan membuat pembayaran kepada EU sebagai yuran perpisahan daripada blok tersebut.
8. Jualan runcit UK (Khamis)
Jualan runcit di UK naik 0.6% pada Jun berbanding jangkaan kenaikan hanya 0.4% dan kemerosotan 1.2% yang dicatat sebelum ini pada Mei. Dari segi tahun ke tahun, pertumbuhan mengukuh sehingga 2.9% daripada 0.9% sebelum ini dan juga melebihi jangkaan pasaran 2.5%.
9. Penetapan polisi monetari European Central Bank (Khamis)
European Central Bank (ECB) mengekalkan polisi seperti yang dijangka. Kesimpulan dari kenyataan polisi menunjukkan ECB masih mengekalkan frasa atau bait-bait perkataan yang menggambarkan bank pusat masih melihat kebarangkalian kepada tambahan rangsangan monetari.
Dalam sidang media, walau dengan komen yang lebih positif, Draghi menegaskan bahawa pertumbuhan belum lagi dipindahkan kepada pengukuhan inflasi. Walaupun faktor yang mengekang inflasi dijangka sementara, ia akan kekal dalam suatu tempoh.
Tambahnya, tiada tarikh khusus untuk membincangkan perubahan pelonggaran kuantitatif (QE) tetapi menjangka ia sepatutnya dibincangkan pada musim luruh.
10. Laporan kontroversi siasatan terhadap Trump (Khamis)
Bloomberg melaporkan bahawa ‘Special Council‘ sedang menyiasat potensi hubungan antara kempen pilihanraya Donald Trump dan Rusia tahun lalu sedang membuat siasatan yang lebih menyeluruh melibatkan transaksi perniagaan Trump dan individu yang berkaitan.
Dalam temubual di dalam BloombergTV, wartawan mengibaratkan perkara ini sebagai “perkembangan yang sangat dramatik dalam siasatan” dan ini mampu membawa “bahaya yang besar” kepada Presiden.
11. Harga pengguna CPI Kanada (Jumaat)
Harga pengguna (CPI) di Kanada menyusut 0.1% pada Jun sejajar dengan jangkaan pasaran berbanding kenaikan 0.1% pada Mei. Dalam tempoh 12 bulan sehingga Jun, data CPI naik 1.0% dari 1.3% sebelum ini. Inflasi-teras (Core-CPI) naik 0.1% pada Jun dengan bacaan tahunan (12 bulan sehingga Jun 2017) tidak berubah dari 0.9%.


GBP/USD Menjunam 170 Pips Selepas FOMC, Tapi Gelora Belum Berakhir!

Pergerakan harga pada carta pasangan mata wang GBP/USD turut menyaksikan corak penurunan harga masih diteruskan selepas keputusan mesyuarat FOMC yang menunjukkan isyarat pengukuhan untuk US dolar.
Namun, harga dilihat melonjak pada awalnya ketika reaksi pasaran terhadap ucapan oleh Pengerusi Federal Reserve (Fed), Jerome Powell yang bernada agak berhati-hati membuatkan US dolar melemah seketika.
Namun US dolar kembali mengukuh menekan harga jatuh semula selepas isyarat untuk pengetatan dasar oleh Fed akan diteruskan lagi selepas mengumumkan kenaikan kadar faedah sebanyak 75 mata asas kali keempat berturut-turut.
Namun, pelabur berwaspada terhadap dagangan Pound yang turut berpotensi untuk pamerkan pengukuhan menjelang mesyuarat polisi bank pusat England (BOE) pada sesi New York malam ini.

Harga pada carta GBP/USD pada mulanya dilihat susut ke sekitar 1.14500 sebelum reaksi mesyuarat FOMC menyaksikan harga melonjak lebih 100 pips ke paras ketinggian 1.15600 yang turut diuji pada dagangan Selasa.
Namun, ekoran pengukuhan semula US dolar sehingga ke penghujung sesi New York, harga kemudiannya kembali menjunam sehingga 170 pips mencecah 1.13900.
Harga yang turut kembali bergerak di bawah paras halangan Moving Average 50 (MA50) pada rangka masa 1 jam di carta GBP/USD tersebut turut memberi isyarat untuk harga meneruskan pergerakan trend bearish.
 Walaupun ada sedikit peningkatan harga yang perlahan di sesi Asia, penganalisis kekal melihat kecenderungan harga untuk meneruskan penurunan lebih rendah.
Jika penurunan bersambung lagi, harga bakal menuju ke sekitar 1.13000 sebelum menguji pula paras tumpuan pada 1.12000 sekiranya penurunan berterusan.
Seterusnya, paras sokongan pada 1.11000 pula akan menanti untuk menjadi sasaran berikutnya selepas menjadi tumpuan pada dagangan beberapa minggu lalu.
Namun, jika Pound berjaya kukuh selepas mesyuarat BOE, harga berkemungkinan boleh melonjak semula menguji rintangan pada 1.15000 dan juga halangan MA50.
Melepasi halangan berikut akan mendorong kenaikan lebih tinggi dengan sasaran akan kembali pada zon 1.16000 yang merupakan zon permulaan pergerakan harga di awal minggu.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Sentimen Semasa Pasaran Forex Setakat Pembukaan Pasaran Eropah

US dolar mengukuh berbanding Yen pada Jumaat mendapat semula momentumnya selepas Korea Utara sekali lagi melancarkan peluru berpandu merentasi Jepun.
USD/JPY pada mulanya jatuh ke paras terendah hari ini di 109.54 selepas ujian peluru berpandu Korea Utara pagi tadi dan kini telah naik 120 pip ke 110.65.
Jepun adalah negara yang mempunyai kredit terbesar dunia dan pada masa ketidaktentuan pasaran, pelabur biasanya beranggapan dana-dana Jepun di luar akan di bawa masuk semula.
Masahi Murata, strategist matawang di Brown Brothers Harriman Tokyo berkata pasaran telah menjangka Korea Utara akan bertindak balas dengan sekatan terbaru oleh PBB terhadap mereka.
 US dolar juga dijangka tidak berhadapan dengan kejatuhan yang banyak berbanding Yen selepas data inflasi merekod kenaikan yang memberangsangkan, tambah Murata.
“Jangkaan kenaikan kadar faedah US meningkat semula berbanding awal September lalu, yang menolak hasil-bon ke atas dan ini telah menyokong USD/JPY,” kata beliau. Hasil bon 10-tahun US ketika ini berada di sekitar 2.181 peratus, naik 12 mata asas sejak awal minggu ini.
Matawang Pound pula masih meneruskan kenaikan selepas daripada penetapan polisi monetari yang hawkish pada Khamis.
Berita terbaru juga menunjukkan, pentadbiran US tidak bimbang dengan inflasi dan lebih menyasarkan pertumbuhan ekonomi Amerika Syarikat, seperti yang dikatakan sendiri oleh Steven Mnuchin.


GBP/USD : Menjunam Lebih 120 Pip Sejak Sesi Asia. Kenapa?

GBPUSD membuat “gap” melebihi 40 pip sebelum terus turun lebih 120 pip dari harga pembukaan sesi Asia pagi tadi sebelum recover ke area 1.4400. GBPUSD yang turun semenjak awal pagi tadi rebound pada harga sekitar 1.4350.
Ini adalah result daripada “brexit fear” yang menyebabkan lebih ramai melepaskan pegangan terhadap Pound selepas melihat dua “keputusan undi referendum” yang dijalankan secara online oleh TNS dan ITV berkenaan Brexit pada weekend semalam.
Pembukaan sesi Asia terus menyebabkan panic bagi pemegang pound yang cuba melepaskan posisi mereka selepas risau tentang keputusan yang lebih memihak kepada “leave Euro”.
 Jika berterusan “brexit fear”, diyakini Euro akan turut serta sama dalam kemeriahan drop down tersebut.
Terdapat sedikti recover bagi matawang US Dollar selepas sesi NFP minggu lepas juga menambah kesan kejatuhan kepada GBP/USD.
Terdapat beberapa lagi Online Poll atau Poll di Stesen TV yang banyak akan mempengaruhi pergerakan GBP/USD sebelum tarikh UK’s EU referendum. Semua trader di minta berhati-hati dan menjaga Money Management sebaik mungkin jika trading Pound mahupun Euro.


Analisis GOLD – Harga Akan Menguji Paras 1900.00 Untuk Petunjuk Lebih Jelas

Selepas menunjukkan kenaikan harga pada Jumaat lalu, emas dilihat terus didagangkan perlahan sementara pelabur masih menantikan isyarat lebih jelas sentimen dalam pasaran yang masih dihimpit di antara kes jangkitan Coronavirus yang terus meningkat dengan perkembangan semasa vaksin.
Pada carta harga XAU/USD yang menunjukkan pergerakan harga emas berbanding US dolar, harga terus meningkat selepas mendatar di atas paras sokongan sekitar 1875.00.
Seterusnya, pada dagangan yang bersambung di awal minggu ini, harga kekal bergerak di bawah paras 1900.00 yang menjadi paras rintangan semasa.
US dolar yang mempengaruhi pergerakan harga emas juga dilihat masih tercari-cari arah yang lebih jelas. Mata wang utama itu bergerak lemah di awal minggu selepas mempamerkan pengukuhan pada minggu lalu berbanding mata wang safe-haven lain yang menyusut.
Pelabur akan menilai sama ada harga berjaya melepasi paras 1900.00 atau tidak. Jika harga berjaya melepasi rintangan tersebut, kenaikan lebih tinggi akan tertumpu pula pada zon 1910.00 sebelum ke zon 1938.00.
 Kemudiannya, zon resistance 1960.00 akan menjadi tumpuan utama selepas harga menjunam dari paras tersebut pada awal minggu lalu sejurus selepas laporan vaksin berlegar dalam pasaran.
Sekiranya harga emas kembali susut, penurunan harga bakal ke paras sokongan 1875.00 semula dengan penurunan lebih rendah akan menuju zon support 1850.00 yang dicecah ketika terjunan harga minggu lalu.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Ucapan Pertama Philip Lowe Mengubah Haluan Aussie Pagi Ini

Aussie didagang melemah dalam sesi Asia sebaik sahaja selesai ucapan daripada Gabenor Bank Pusat Australia, Philip Lowe di Sydney.
Bank pusat Australia juga dijangka akan mengumumkan minit Oktober hari ini dan dijangka mengekalkan kadar stabil pada rekod terendah, 1.50%.
AUD/USD juga merosot 0.07%, ,manakala USD/JPY menurun 0.02%.
AUD/USD, 30 minit
USD/JPY, 30 minit
Memetik kenyataan Lowe, angka inflasi bagi suku ketiga ini akan menjadi satu petunjuk penting mengenai hala tuju inflasi. Angka itu jelas menurun baru-baru ini dan jika kelemahannya berterusan, bank pusat tersebut mungkin akan mengambil langkah untuk kawalan selanjutnya.
Di New Zealand, harga pengguna dilaporkan meningkat. Atas sebab itu, NZD/USD mencanak naik sehingga 0.38% selepas data diumumkan.
 NZD/USD, 30 minit
RBNZ seterusnya akan mengkaji semula kadar tunai rasmi di New Zealand pada 10 November nanti dan pasaran menjangkakan peningkatan sehingga 25 mata asas kepada 1.75%.
US Dollar Index yang melawan 6 matawang utama kali terakhir dinilai pada 97.86.
Semalam US Dollar sedikit menurun apabila Fed New York mengatakan bahawa Empire State susut berbanding bulan sebelumnya.
Pun begitu, dalam satu laporan berasingan, pengeluaran industri dan perkilangan di AS menunjukkan lonjakan melebihi ramalan awal.
Indeks harga pengguna Zon Euro yang dikeluarkan pada Isnin juga menunjukkan peningkatan sebanyak 0.4%.
Isu Yang Menimpa Samsung dan Hyundai Menghumban Ekonomi Korea Selatan Ke Paras Bahaya!


Setelah Rekod Paras Terendah 6 Minggu, Apakah AUD/USD Sedang Kembali Mendaki?

Memerhati kepada carta harga pasangan matawang AUD/USD, harga terus mencatat paras terendah yang terbaharu dalam tempoh masa 6 minggu sekitar 0.72800 yang dicapai pada penutup minggu lalu.
Namun, sebaik sahaja menyentuh paras terendah tersebut di sesi Asia lalu (Jumaat), pergerakan harga dilihat meningkat 90 pips sehingga ke sesi dagangan Isnin sebelum kembali jatuh pada hari ini (Selasa).
Trend harga juga dilihat masih mengekalkan corak downtrend walaupun harga terus bergerak di atas paras halangan Moving Average 50 (MA50) dan sering menjadi petunjuk awal untuk perubahan trend.
Tampaknya kenyataan berbaur dovish yang dilontarkan oleh bank pusat Australia (RBA) ketika minit mesyuarat polisi pada awal sesi Asia pagi tadi terus menyebabkan implikasi buruk kepada dolar Aussie.
Matawang USD pula terus utuh memapar pengukuhan setelah diterajui oleh kenaikan kadar inflasi menuju ke terbitan data penjualan runcit Amerika Syarikat (AS) yang akan diterbitkan di sesi New York kelak.
Sekiranya pergerakan harga terus mempersembah penurunan, kebarangkalian zon sokongan 0.73000 dijangka akan diuji dan kemudiannya bakal dinilai oleh pelabur bagi menjangka jangkaan berikutnya.
 Keupayaan harga menembusi zon sokongan tersebut akan menyaksikan isyarat untuk harga pada carta AUD/USD menguji semula paras terendah 6 minggu pada 0.72800 sebelum terus menyusut.
Namun jikalau harga terus berupaya menayangkan kenaikan lebih ketara, zon rintangan 2 minggu yang menjadi sebagai zon SBR (support become resistance) 0.74000 berkemungkinan akan dicapai.
Manakala bayangan yang kukuh untuk pergerakan harga kekal melonjak adalah andai kata harga kembali menggapai zon rintangan 0.75000 dan sama sekali akan memberi isyarat jelas untuk bullish.
Lihat gambar carta harga pasangan matawang AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Sentimen Terkini Pasaran Forex Pada Sesi Dagangan Asia

Matawang US dolar mengukuh berbanding matawang lain pada hari Jumaat berikutan selera pelabur yang menyebabkan peningkatan ekuiti dan hasil bon U.S.
Indeks US dolar mengukuh pada sesi dagangan Asia ke paras 89.49 setakat jam 9.50 a.m.
Indek US dolar melonjak naik didorong oleh peningkatan hasil bon 10 tahun yang meningkat 5 mata semalam.
 Hasil bon meningkat berikutan kenaikan harga ekuiti Wall Street pada hari Khamis selepas syarikat-syarikat korporat menjana keuntungan. Dalam masa yang sama juga kebimbangan terhadap geopolitik juga semakin surut.
Menurut Junichi Ishikawa, pegawai strategi Forex di Tokyo berpendapat ” US dolar sebelum ini belum menunjukkan korelasi dengan hasil bon US. Walaubagaimanapun, hasil bon dan US dolar mula menunjukkan korelasi kembali.”
Matawang US dolar mengukuh kepada 107.41 berbanding matawang yen selepas mengalami penyusutan hampir 0.42% pada hari Jumaat.
Matawang Euro menyusut ke paras 1.2323 berbanding US dolar setakat jam 9.50 a.m


Ulasan Penuh Minit FOMC: Kebimbangan Semakin Meningkat Terhadap Tren Inflasi US

Berdasarkan laporan minit mesyuarat bank pusat Amerika semalam, ahli Federal Reserve menyatakan kebimbangan mereka yang semakin meningkat tentang kadar inflasi yang semakin lemah sejak akhir-akhir ini, dan ada di antara mereka memilih untuk kekalkan kadar faedah sehingga jelas trend inflasi ini hanyalah bersifat sementara.
Laporan minit mesyuarat 25-26 Julai yang dikeluarkan pagi tadi menunjukkan kesediaan mereka untuk memulakan pengurangan pegangan bon yang bernilai $4.2 trillion yang terdiri daripada bon kerajaan dan surat gadai janji yang disandar dengan sekuriti (mortage-backed securities).
Dalam laporan mesyuarat bulan lepas, ahli dilihat sebulat suara menyokong jika kadar faedah dikekalkan selepas perbincangan yang panjang tentang bacaan inflasi yang bergerak semakin perlahan.
Kadar inflasi keutamaan The Fed pada bulan Jun jatuh 1.5% daripada 1.8% pada bulan Februari, dan kadar ini masih kekal dibawah sasaran 2% bank pusat selama lebih daripada 5 tahun.
 “Kebanyakkan ahli melihat kadar inflasi akan kekal di bawah 2 peratus untuk jangka masa lebih lama daripada apa yang diramalkan, dan ada juga antara mereka menyatakan risiko pada inflasi ini cenderung bergerak ke bawah” kata Fed dalam minit mesyuarat.
Kebimbangan the Fed terhadap kejatuhan inflasi mungkin akan menyebabkan proses pengetatan polisi monetari diperlahankan walaupun perkembangan ekonomi yang sederhana dengan kadar pengangguran bagi bulan Julai susut 4.3% ke paras terendah bulan Mei 16 tahun yang lalu.
Sebahagian ahli menentang kenaikan kadar faedah sehingga jelas inflasi akan kembali mengikuti sasaran bank pusat. Namun begitu, ada antara mereka menyatakan penangguhan kenaikan kadar boleh menyebabkan inflasi bergerak melebihi sasaran berikutan pasaran buruh semakin berkurang.
The Fed telah menyusun langka-langkah yang perlu diambil sebelum mesyuarat FOMC bulan September, dan William Dudley, Presiden Fed New York mengatakan tidak mustahil untuk pengumuman perubahan dilakukan bulan depan. Walau bagaimanapun, data-data inflasi akan terus diteliti bagi melihat trend dan kesannya terhadap keputusan tersebut.
Namun, ada juga ahli yang berpendapat penangguhan kenaikan kadar faedah akan menyebabkan inflasi bergerak melebihi sasaran (overshooting) disebabkan dengan pasaran buruh yang semakin kukuh.


Data PMI Buatkan Pelabur Bimbang, Ekonomi UK Berada Dalam Bahaya!

Momentum dalam sektor swasta Britain didapati bertumbuh dengan lebih perlahan daripada jangkaan berdasarkan data tinjauan perniagaan pada hari Selasa yang menunjukkan peningkatan pesimisme . Ini menambahkan lagi kebimbangan terhadap kemelesetan ekonomi dengan tekanan inflasi yang semakin meningkat tinggi.
Indeks Pengurus Pembelian Komposit (PMI) awal melaporkan bahawa ukuran bulanan industri perkhidmatan dan pembuatan, merosot kepada bacaan 51.8 pada bulan Mei berbanding bacaan 57.6 pada April iaitu paras terendah sejak Februari tahun lepas.
Bacaan awal ini juga jauh tersasar daripada tinjauan para pakar ekonomi Reuters yang menjangkakan penurunan kepada 57.0, dan skala kejatuhan adalah lebih besar daripada mana-mana data pra-Covid-19.
 Matawang sterling susut mendadak sebanyak 0.75% kepada paras dagangan 1.2494 berbanding US dolar selepas data tersebut dikeluarkan.
Menurut Samuel Tombs, ketua ekonomi UK di Pantheon Macroeconomics, ” Kejatuhan dalam PMI komposit pada bulan Mei adalah petanda paling jelas lagi bahawa permintaan semakin membimbangkan dan ia adalah tindak balas kepada tekanan yang kuat terhadap pendapatan boleh guna sebenar isi rumah”.
Tinjauan daripada Confederation of British Industry terhadap peruncit British pada bulan Mei mendapati angka jualan masih normal walaupun selepas kemerosotan besar pada April. Namun rospek untuk bulan Jun lebih lemah dan prospek jangka panjang perniagaan dilihat paling suram sejak November 2020.
Pasaran kewangan masih menjangkakan BoE akan menggandakan kadar faedah kepada sekurang-kurangnya 2% menjelang akhir tahun daripada 1%.


Debaran Berita Tumpuan Utama Pasaran Mengisi Dagangan Penghujung Minggu

Matawang dolar USD mula kehilangan momentum pengukuhan pada dagangan semalam menjelang laporan data pekerjaan NFP yang semakin hampir dengan pelabur yang berwaspada mengawal dagangan mereka. Laporan pekerjaan NFP akan dikeluarkan pada jam 9.30 malam pada Jumaat.
Penganalisis pasaran turut berpendapat bahawa keputusan positif hasil daripada rundingan dagang antara Amerika Syarikat dan China berkemungkinan tidak lagi menyokong kenaikan USD selepas ini ekoran harga sebelum ini telah bergerak ke arah prospek unjuran rundingan.
Pound Sterling didagangkan sekitar paras terendah satu minggu pada Rabu berikutan kebimbangan pelabur terhadap keraguan Perdana Menteri Britain, Theresa May untuk mendapatkan penangguhan tarikh pengunduran Britain dari Kesatuan Eropah yang dijadualkan pada penghujung bulan ini.
Tumpuan pasaran pada sesi Eropah hari ini adalah terhadap penetapan kadar faedah dalam mesyuarat bank pusat Eropah pada jam 8.45 malam ini. European Central Bank (ECB) dijangka akan mengekalkan kadar faedah di paras sifar tidak berubah seperti paras sebelum ini sejak Mac 2016 yang lalu.
 Ada pendapat yang mengatakan ECB bakal menangguhkan langkah kenaikan kadar sehingga tahun hadapan dan bank pusat tersebut akan melancarkan pinjaman bank jangka masa panjang untuk mengatasi krisis pertumbuhan ekonomi yang perlahan di zon Eropah.
Matawang komoditi pada dagangan semalam masih menunjukkan tanda-tanda penurunan. Tumpuan pasaran semalam adalah terhadap penetapan kadar faedah di Kanada. Bank of Canada (Boc) pada Rabu menyatakan ketidaktentuan sentimen pasaran menggugat tindakan kenaikan kadar di mana kadar faedah semasa dikekalkan di paras 1.75% seperti yang dijangkakan.
Namun, data IVEY PMI untuk meninjau keyakinan perniagaan di Kanada jatuh ke paras 50.6% untuk bacaan Februari lebih rendah daripada bacaan sebelum ini dan juga meleset daripada jangkaan kenaikan oleh pasaran. Data imbangan dagangan Kanada yang dikeluarkan sebelumnya juga turut mencatatkan angka yang lemah.
Tumpuan seterusnya buat Loonie akan terarah pula kepada laporan data pekerjaan di Kanada yang akan dikeluarkan bersama laporan pekerjaan NFP Amerika Syarikat pada Jumaat.
Matawang dolar Australia pula masih bergerak lemah selepas bank pusat telah mengekalkan kadar faedah tidak berubah seperti sebelum ini. Sesi pasaran Asia pagi ini turut mengeluarkan bacaan data jualan runcit di Kanada yang hanya mencatatkan kenaikan 0.1% untuk bacaan bulan Januari lebih rendah daripada bacaan 0.4% untuk bulan sebelumnya.


Akibat Abaikan Perkara Inilah Ramai Trader Kecundang Dan Putus Asa

Ramai dalam antara trader sibuk mencari teknik tu teknik ni. Benda asas yang sangat asas pun dinamakan teknik advanced lah, teknik kebaboom lah dan sebagainya lagi.
Tapi ramai trader lupa, lupa mencari perkara yang lebih penting daripada teknik-teknik gempak ni. Mencari teknik tak salah, cuma jangan tinggalkan pencarian yang lebih penting.
Dalam trading, mencari dan mengenali diri sendiri adalah lebih penting daripada strategi trading yang dipilih.
Ingat, personaliti diri haruslah seiring dengan cara trade. Kalau tidak, sangat sukar untuk berjaya dalam bidang ini. Malah mungkin akan kecundang.
Mengetahui kekuatan dan kelemahan diri sendiri dalam trading adalah salah satu peraturan untuk menjadi trader berjaya.
Satu temubual Kathy Lien dan Rob Booker dalam bukunya menekankan point ini :
 “ Saya adalah seorang trader yang bermatlamatkan 50-100 pip seminggu. Jika melebihi 50-100 pips, saya akan mula mengabaikan trading plan saya. Saya jadi kurang berdisiplin dan kadang-kadang menggila. Jadi, saya tetapkan pada diri saya, saya mahukan 50-100 pip sahaja seminggu walaupun mungkin ada position yang untung melebihi daripada jumlah itu. Kerana apa? Kerana saya kenal diri saya dan saya tahu batas yang perlu saya tetapkan.”
Jika anda adalah seorang yang memang nak profit yang laju, maka strategi swing trading bukanlah untuk anda kerana ia mungkin akan menguji kesabaran anda ketika floating merah.
Sebaliknya pula, jika anda seorang yang lebih teliti dan berdisiplin, maka scalper tidak sesuai untuk anda.
Jadi sangatlah penting untuk anda kenal diri anda, jenis trader yang macam mana dan trade mengikut keselesaan dan kesesuaian sendiri.
Indicator berpuluh-puluh, timeframe berbeza-beza. Jadi sesuaikan diri betul-betul jika mahu jadi trader yang berjaya. Supaya tiap kali trade, hati sentiasa tenang.
Elakkan daripada meniru bulat-bulat guru/masta dan ini juga dipesan oleh lejen dalam pos ini.


USD Bermula Lebih Kukuh, Ketahui Apa Terjadi Dalam Pasaran!

Permulaan dagangan awal Jun menyaksikan US dolar didagangkan meningkat berbanding kebanyakan mata wang utama dengan tumpuan pasaran terarah kepada penerbitan data ekonomi dari Australia pada sesi Asia.
Sekiranya data yang dicatatkan merosot, ia akan membawa kesuraman dalam pasaran lebih-lebih lagi pelabur sebelum ini telah diperlihatkan dengan data ekonomi China yang mengecewakan pada Selasa.
Mata wang euro sedikit susut di tengah-tengah kebimbangan terhadap inflasi yang semakin ‘menyengat’ Zon Eropah sehingga mencatatkan rekod tertinggi tahunan 8.1% pada bulan Mei.
Peningkatan ini pastinya meningkatkan lagi harapan pelabur untuk menyaksikan kenaikan kadar faedah oleh Bank Pusat Eropah (ECB). Namun, lonjakan inflasi yang tinggi juga menimbulkan kebimbangan terhadap pertumbuhan ekonomi Zon Eropah.
 Langkah sekatan terbaharu Kesatuan Eropah (EU) yang dikenakan ke atas import minyak Rusia dilihat akan memacu peningkatan harga pengguna lebih tinggi disebabkan lonjakan kos tenaga.
Selain itu, dagangan pound masih berlegar pada sekitar harga 1.2600 berbanding US dolar apabila keraguan terhadap kenaikan kadar faedah seterusnya oleh Bank Pusat England (BOE) terus membelenggu pasaran.
US dolar pula memulakan dagangan dengan langkah positif ketika para penggubal dasar Federal Reserve (Fed) terus memberi kenyataan hawkish mengenai penetapan kadar faedah selanjutnya.
Sementara itu, Presiden Amerika Syarikat Joe Biden memberitahu Pengerusi Fed Jerome Powell bahawa beliau akan memberi bank pusat itu ruang kebebasan untuk menangani inflasi mengikut kesesuaian.


Dolar Aussie Dan Kiwi Jadi Tumpuan Menjelang Penerbitan Data PMI Pembuatan China

Dagangan matawang Asia, dolar Aussie dan New Zealand terus mencatat pengukuhan menjelang hari dagangan akhir tahun disebabkan kelemahan US dolar serta sentimen positif perdagangan AS dan China.
Pasangan matawang NZD/USD telah meraih keuntungan lebih 100 pips sejak minggu lalu dan terus diniagakan meningkat 0.2% pada dagangan sesi Asia hari ini untuk mencapai paras tinggi terbaru dalam tempoh lebih lima bulan.
Pasangan matawang AUD/USD pula hampir menyentuh paras 0.7000 hari ini sebelum mula menyusut sedikit pada sesi Asia.
Jualan runcit China dijangka akan meningkat sebanyak 8% pada tahun 2019 daripada pertumbuhan yang direkodkan pada 2018 sebanyak 0.9%. Ekonomi kedua terbesar di dunia itu telah menghadapi tekanan untuk menurun akibat terjejas oleh ketegangan perdagangannya dengan AS.
 Walaupun, pertumbuhan jualan runcit dijangkakan lebih rendah daripada bacaan sebelum ini, pasangan harga tersebut masih positif dengan tumpuan turut tertumpu pada data PMI pembuatan China.
Aktiviti perkilangan China pada Disember diunjurkan berkembang pada bulan Disember ekoran permintaan luaran yang lebih kukuh, tetapi kadar pertumbuhan dijangka akan menurun disebabkan pasaran menantikan kepastian dalam perjanjian dagang AS-China.
Data PMI pembuatan China yang akan diterbitkan pada sesi Asia pagi esok, dijangka mencatat pertumbuhan sebanyak 50.1, sedikit melebihi paras 50.0 iaitu pengantara antara pengembangan dan penguncupan dalam bacaan data tersebut.
Amerika Syarikat dan China telah meredakan ketegangan mereka pada awal bulan ini selepas mengumumkan kesepakatan dalam perjanjian fasa 1 telah tercapai dengan beberapa pengurangan tarif import ke atas China dan pembelian produk pertanian AS yang lebih banyak.


Pasaran Bergerak Perlahan Pada Sesi Dagangan Eropah

Setakat sesi pasaran Eropah hari ini, tumpuan pasaran terarah terhadap tuduhan kontroversi ke atas Presiden Amerika Syarikat Donald Trump yang diumumkan akan dijalankan siasatan rasmi oleh Speaker Dewan Perwakilan AS, Nancy Pelosi.
Donald Trump dikatakan menyalahguna kuasa sebagai pemimpin untuk mendesak Presiden Ukraine untuk menyiasat kes jenayah melibatkan pesaing pilihan raya, Joe Biden dan anaknya. Trump dikatakan berhubung melalui panggilan telefon bersama Presiden Ukraine pada Julai lalu.
Berhubung perkembangan rundingan dagang Amerika Syarikat bersama China, Donald Trump kurang menyenangi tindakan China walaupun pihak China membeli barangan pertanian dari Amerika Syarikat dan hal tersebut merencatkan sentimen positif dagangan.
 Dagangan Pound Sterling pada sesi Eropah menunjukkan penurunan pada carta harga ekoran pergolakan politik yang masih melanda Britain. Ketidaktentuan politik tersebut terus menggusarkan pelabur di samping kebimbangan terhadap isu Brexit.
Dolar Euro juga turut mengalami penurunan selepas iklim perniagaan Jerman tinjauan IFO menepati jangkaan penurunan oleh pasaran. Pasaran akan tertumpu pula terhadap ucapan Mario Draghi pada Khamis.
Dagangan dolar New Zealand menyerlah pada sesi Asia dengan lonjakan harga susulan keputusan mesyuarat polisi monetari oleh bank pusat diumumkan. Kadar faedah dikekalkan di paras 1.00% untuk mesyuarat September namun bank pusat terbuka untuk pelonggaran polisi jika keadaan memerlukan.
Dolar Kanada pula mencatatkan penurunan berikutan harga minyak mentah yang menurun dengan pengeluaran minyak Arab Saudi turut dilaporkan semakin pulih selepas serangan tempoh hari.


Inflasi UK Kembali Menghantui BOE!

Lonjakan inflasi UK ke tahap tertinggi 10 tahun telah mengembalikan semula harapan pasaran untuk Bank Pusat England (BOE) menaikkan kadar faedahnya.
Pada bulan Oktober, kadar inflasi tahunan dilaporkan meningkat kepada 4.2% daripada 3.1% yang dicatatkan bulan sebelumnya, dan melebihi jangkaan untuk kenaikan 3.9%, menurut data yang dikeluarkan Pejabat Statistik Negara (ONS).
Angka yang dicatatkan ini juga merupakan bacaan tertinggi yang pernah direkodkan sejak Disember 2011 kerana dipacu oleh peningkatan dalam kos perumahan, harga gas asli dan elektrik.
 Walaupun peningkatan inflasi dikatakan hanyalah sementara, tetapi sebenarnya BOE bimbang dengan tekanan harga yang semakin meningkat.
Gabenor Andrew Bailey memberitahu pada hari Isnin bahawa beliau sangat ‘tidak senang’ terhadap prospek inflasi walaupun telah mengekalkan kadar faedahnya tidak berubah pada mesyuarat polisi yang berlangsung bulan ini.
Bank pusat kini menjangkakn inflasi akan meningkat lebih tinggi ke sekitar tahap 5% pada tahun depan, sebelum jatuh semula ke arah sasaran 2% menjelang akhir 2023.
Susulan daripada bacaan yang memberangsangkan ini, pound melonjak ke sekitar harga 1.3470 berbanding greenback. Matawang itu sebelum ini telah meningkat susulan bacaan positif dalam data pekerjaan UK, tetapi kembali susut disebabkan US dolar yang kuat.


Analisis GOLD – Isyarat Bullish Untuk Emas Semakin Lemah

Pelabur menarik nafas lega apabila pengukuhan US dolar tidak begitu memberi kesan penurunan ketara terhadap nilai emas.
Malah terdapat faktor yang boleh mendorong penyusutan semula US dolar sebelum dagangan minggu ini berakhir.
Pun begitu, pelabur berhati-hati untuk sebarang kemungkinan seperti berlakunya aktiviti pengambilan untung (profit taking) yang memberi risiko ke atas pergerakan harga.
Pada carta harga XAU/USD yang mengukur nilai emas berbanding US dolar, masih melihatkan penurunan harga berlaku pada dagangan Khamis semalam.
Namun harga sekadar menguji paras tumpuan 1745.00 sebelum pantul membuat kenaikan semula.
Harga yang masih bergerak di atas paras sokongan Moving Average 50 (MA50) pada rangka masa 1 jam pergerakan harga juga memberikan isyarat bullish.
Namun, kenaikan harga yang dipaparkan pada dagangan hari ini (Jumaat) dilihat sangat perlahan berkemungkinan pelabur juga berwaspada dengan sentimen pasaran yang tidak menentu.
 Kenaikan harga bakal menguji zon rintangan pada 1765.00 sebelum memberikan petunjuk bagi kenaikan yang lebih tinggi.
Kenaikan yang diteruskan akan kembali menuju ke zon SBR (support become resistance) pada 1800.00.
Namun jika harga emas menjunam semula di bawah paras 1745.00, pelabur akan menilai sebagai isyarat bearish harga semula.
Penurunan bakal dijangkakan untuk menuju zon support 1700.00-1680.00 yang menjadi zon penting buat harga.
Zon tersebut turut diuji pada dagangan Mac lalu, namun berjaya menyokong lonjakan harga semula begitu juga situasi yang berlaku di awal minggu ini.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Ulasan Testimoni Pengerusi The Fed – Jerome Powell

Pengerusi the Fed, Jerome Powell telah mengeluarkan beberapa kenyataan antaranya US kini berada di landasan yang baik dengan pertumbuhan ekonomi yang stabil saban tahun sehingga tahun ini. Walaubagaimanapun, hal ini tidak disetujui beberapa ahli kongres yang mengkhuatirkan bahawa polisi perdagangan Trump dapat merosakkan perniagaan.
Powell dalam kenyataan bertulis telah memberi jawapan terhadap perkara tersebut dengan menyatakan bahawa akan ada hasil positif jika pentadbiran saling berunding antara satu sama lain.
Namun hal ini tidak disetujui oleh semua pihak, antaranya ialah Heidi Heitkamp, ahli demokrat yang mengatakan bahawa beliau kecewa dengan idea ”kerugian jangka pendek akan membawa kepada keuntungan jangka panjang”. Beliau menyatakan bahawa sektor tenaga telah terkesan, harga keluli naik lebih tinggi dan petani bimbang akan kehilangan pasaran.
Walaubagaimanpun Powell menyatakan bahawa beliau tidak bersetuju sepenuhnya dengan tindakan Trump dan mengkritik beliau bahawa pengenaan tarif adalah langkah yang salah kerana US akan terkesan secara keseluruhan jika polisi itu terus berjalan terlalu lama.
Selain itu, Powell juga menegaskan bahawa dasar polisi yang dilaksanakan oleh Bank Pusat bagi keluar dari kemelut krisis kewangan semakin mencapai sasaran.
 “Dengan dasar monetari yang sesuai, pasaran pekerjaan akan terus kukuh dan inflasi akan kekal hampir 2 peratus dalam beberapa tahun akan datang,” kata Powell.
The Fed “percaya bahawa buat masa ini cara terbaik adalah terus meningkatkan kadar faedah persekutan” tetapi seiring dengan pengukuhan ekonomi
.Terdapat beberapa ahli yang berpendapat bahawa the Fed seharusnya memberhentikan seketika kenaikan kadarnya pada tahun depan jika inflasi terkawal.
Pasaran menjangkakan bank pusat akan menaikkan kadar faedah sebanyak 2 kali pada tahun ini daripada paras bacaan sekarang.
Rumusan akhir daripada ucapan Powell ialah data-data baru yang dikeluarkan kelihatan menggalakakkan. Kadar faedah masih rendah, sistem kewangan stabil, pertumbuhan global terus meningkat, pemotongan cukai dan peningkatan perbelanjaan persekutuan. Semua ini akan meneruskan perkembangan ekonomi.


Sentimen Pasaran Hadkan Pergerakan Matawang Utama – USD Kekalkan Pengukuhan!

Dolar Amerika mengukuh berbanding safe-haven yen selepas mengalami penyusutan susulan data keyakinan pengguna dalam aktiviti ekonomi oleh Conference Board menunjukkan penurunan pada November, tersasar daripada jangkaan pasaran.
Indeks dolar yang mengukur dolar greenback berbanding enam matawang utama diniagakan meningkat sebanyak 0.05% kepada 98.32.
Mengikuti perkembangan dalam rundingan perdagangan, Presiden AS Donald Trump sekali lagi mengeluarkan kenyataan optimisnya bahawa pihaknya kini berada pada peringkat terakhir dalam menyelesaikan perjanjian tersebut.
Namun begitu, beliau turut menekankan sesuatu yang boleh membangkitkan kemarahan China iaitu menyatakan mengenai sokongan AS terhadap para penunjuk perasaan di Hong Kong.
 Walaupun dengan kenyataan optimis oleh Trump, pasaran tetap berhati-hati untuk memulakan dagangan mereka sebelum perjanjian sebenar dapat dimeterai.
Matawang euro masih diniagakan mendatar dengan pergerakan kecil berbanding dolar USD, tetapi positif berbanding pound.
Pound terus diniagakan lemah berbanding beberapa matawang utama berikutan kebimbangan terhadap tinjauan pilihan raya yang menunjukkan kedudukan antara Parti Konservatif dan Parti Buruh semakin rapat.
Sementara itu, kenyataan Gabenor Reserve Bank of Australia (RBA) mengenai ‘quantity easing’ (QE) adalah bukan daripada matlamat bank pusat dalam dasar monetarinya, walaupun beliau mengakui kaedah tu boleh membantu. Namun, beliau tidak menjangkakan untuk Australia akan sampai ke tahap faedah negatif.
Beliau turut menambah bahawa RBA akan mempertimbangkan kaedah QE jika kadar faedah mencecah 0.25%. Susulan kenyataan tersebut, ia telah mengangkat dagangan dolar Aussie berbanding dolar USD, tetapi buat sementara sahaja.


Emas Menambah Kilauan Seiring Data Positif Dari China!

Harga emas mula menunjukkan peningkatan pada sesi ini berikutan data positif dari China.
Emas bagi penghantaran Disember di Comex meningkat 0.11% satu troy ounce.
China merupakan pembeli emas kedua terbesar dunia dibelakang India. China dalam laporan hari ini mengumumkan imbangan perdagangan meningkat $52.05 billion. Walaupun data eksport negara itu menurun, data import masih kukuh dengan peningkatan sebanyak 1.5%.
 Semalaman, harga emas mencatat peningkatan kepada angka tertinggi dalam tempoh 3 minggu.
Sementara itu, jangkaan kenaikan kadar oleh Fed semakin melebur rentetan data yang agak mengecewakan dari US baru-baru ini.
Pengasas Ali Baba Ini ada pesanan untuk anda! Baca disini.


Pecutan GBP/USD Terhalang Oleh Tembok Harga 1.3700

Pergerakan harga pada carta pasangan mata wang GBP/USD kembali menunjukkan penurunan semula pada sesi New York semalam selepas lonjakan ketara pada sesi-sesi sebelumnya.
Pound Sterling bergerak kukuh dalam pasaran selepas Gabenor Bank of England (BOE) memberi petunjuk bahawa pelaksanaan kadar faedah negative adalah tidak bersesuaian dan menimbulkan kontroversi dan pelbagai masalah di masa hadapan.
Hal ini telah melonjakkan nilai Pound dalam pasaran dengan keyakinan pelabur terhadap mata wang Britain tersebut sehingga mencatatkan kenaikan harian pada carta GBP/USD semalam sekitar 200 pips!
Namun dapat dilihat kenaikan harga pada carta GBP/USD terhalang pada paras rintangan 1.37000 yang turut gagal ditembusi pada dagangan minggu lalu.
Penurunan harga turut didorong oleh pengukuhan semula US dolar yang dipamerkan pada sesi New York sehingg dagangan bersambung ke sesi Asia pagi ini.
Hasil perbendaharaan AS dan data inflasi AS yang meningkat menjadi antara faktor pengukuhan US dolar dalam pasaran selain ketidaktentuan politik AS selepas pemecatan Trump turut mendorong permintaan terhadap US dolar sebagai mata wang safe-haven.
 Harga kembali membuat penurunan semula ke zon RBS (resistance become support) 1.36000 dengan paras sokongan Moving Average 50 (MA50) pada pergerakan 1 jam diuji.
Jika harga tembus lebih rendah melepasi zon tersebut, jangkaan penurunan harga semula akan menuju zon RBS 1.35300 dan juga paras tumpuan 1.35000.
Namun jika harga berjaya melonjak semula, paras rintangan 1.37000 akan diuji sekali lagi untuk harga terus merekodkan paras ketinggian terbaru.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Pergerakan Dolar Aussie Terus Ditekan Oleh Minit Mesyuarat RBA

Dagangan dolar Australia mencatatkan penurunan ke paras terendah harian berbanding USD setelah minit mesyuarat Reserve Bank of Australia (RBA) dikeluarkan dengan memberi isyarat bahawa ahli mesyuarat bersedia untuk pelonggaran polisi yang selanjutnya jika diperlukan untuk menyokong pertumbuhan dan pekerjaan.
Antara isu yang digariskan dalam mesyuarat kali ini adalah, ahli mesyuarat menyuarakan perbincangan mereka mengenai keadaan ekonomi global dengan menyatakan bahawa ketidakpastian yang semakin meningkat telah menjejaskan pelaburan perdagangan dan perniagaan antarabangsa.
Kesannya jelas dilihat terhadap pelbagai indikator ekonomi, termasuk permintaan eksport baru dan sektor pembuatan yang terkesan akibat ketegangan perdagangan antara AS dan China menyebabkan penguncupan dalam perdagangan dua hala antara dua negara tersebut yang mendorong kepada pengalihan beberapa aktiviti ke ekonomi lain.
 Dengan menyatakan trend pengurangan kadar faedah di peringkat global, ahli mesyuarat bersedia untuk bertindak sedemikian selepas mengambil kira prospek pertumbuhan dan adalah wajar untuk menjangkakan lanjutan tempoh kadar faedah untuk berada di paras yang rendah.
Selain itu, ahli mesyuarat turut membincangkan mengenai kemungkinan bahawa tindakan ini mungkin akan memberi kesan yang kurang berbanding pengurangan yang dilakukan sebelum ini dengan menggariskan penggunaan isi rumah tidak lagi bertindak balas terhadap pengurangan kadar faedah dan rebat cukai.
Indikator utama turut menunjukkan kelembapan pertumbuhan pekerjaan selain pertikaian perdagangan AS dan China terus menimbulkan penurunan risiko yang signifikan terhadap prospek ekonomi.
Faktor-faktor ini mungkin akan mendorong RBA untuk tidak membuat sebarang pemotongan kadar selanjutnya tahun ini.


Analisis Teknikal AUD/USD – Timeframe H1 – 5/3/2018

Jika diperhatikan di timeframe daily, AUD/USD telah membentuk reversal candlestick bullish pin bar Khamis lalu. Secara teknikal, dijangkakan sekiranya ia masih gagla untuk breakout Key Support/harga low pin bar tersebut, ia berpotensi membuat kenaikan.
 Jika breakout resistance terhampir 0.7760 hari ini, AUD/USD berpotensi tinggi untuk membuat kenaikan seterusnya iaitu ke sekitar 0.7810 sebelum kembali bearish. Jika breakout Key Support 0.7714 pada minggu ini, target yang berpotensi dicapai adalah 0.7680 atau lebih rendah 0.7635.
Oleh itu, penting untuk memperhatikan pergerakan semasa AUD/USD ini samaada ia akan membentuk sell signal sekitar Key Resistance ataupun breakout trendline channel bearish untuk mulai mengorak langkah bullish.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Analisis GOLD – Aduh! Emas Terjun Balik Bawah Paras $1,800

Dagangan emas kembali mengecewakan pelabur apabila memaparkan kejatuhan ketara pada sesi New York semalam selepas pengukuhan semula oleh US dolar.
Kembali memberi tekanan kepada dagangan emas, data-data ekonomi Amerika Syarikat (AS) diterbitkan dengan angka yang memberangsangkan.
Bacaan akhir pertumbuhan ekonomi AS untuk suku ketiga catat angka yang meningkat lebih tinggi, meleset berbanding jangkaan untuk kekal pada bacaan terdahulu.
Ini juga menyusuli bacaan data keyakinan pengguna AS yang diterbitkan pada Rabu lalu yang turut positif mengatasi ramalan.
Pada carta harga XAU/USD yang mengukur nilai emas berbanding US dolar telah menyaksikan pergerakan harga yang mendatar sejak Rabu lalu mula berubah memaparkan terjunan.
Pada sesi Asia sehingga ke sesi Eropah semalam, harga pada mulanya dilihat masih mendatar di sekitar 1820.00, namun harga mula menjunam memasuki dagangan sesi New York.
Isyarat awal untuk perubahn trend bearish telah dinilai pelabur apabila harga bergerak di bawah paras Moving Average 50 (MA50) pada rangka masa 1 jam di carta XAU/USD, sehinggalah penurunan diteruskan sehingga mencecah 1785.00.
 Ada lantunan semula harga setelah mencecah paras tersebut untuk didagangkan meningkat perlahan menyambung dagangan pada Jumaat menuju zon 1800.00.
Dengan corak yang dipamerkan, harga emas dijangka akan meneruskan penurunan lebih rendah untuk melepasi paras sokongan minggu lalu pada 1775.00.
Melepasi paras tersebut seterusnya akan mendorong penurunan lanjut menuju zon RBS (resistance become support) pada 1760.00.
Namun, sekiranya harga membuat lonjakan di atas paras 1800.00 dan melepasi halangan MA50, jaga-jaga untuk kenaikan lebih tinggi emas yang boleh berlaku.
Jika harga buat kenaikan lebih tinggi, zon rintangan pada 1830.00 dilihat akan menjadi sasaran untuk diuji yang masih lagi berjaya disentuh harga untuk tempoh 6 bulan ini.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Pematuhan Perjanjian OPEC Berlangsung Lebih Baik Dari Yang dicatat Pada 2009!

Harga minyak mentah susut sederhana di Asia berikutan tekanan terhadap ujian peluru berpandu balistik pada hujung minggu oleh Korea Utara selepas Pyongyang berkata mereka telah mempunyai keupayaan untuk membawa muatan nuklear menggunakan bahan api pepejal.
Di ICE, Brent mentah bagi penghantaran bulan April menyusut sebanyak 0.04 peratus kepada $56.68 setong manakala minyak mentah di NYMEX menyusut sebanyak 0.06 peratus.
Menurut sumber sekunder, OPEC dijadualkan akan mengeluarkan laporan bulanan sebagai taksiran pertama pada Isnin.
Kemudian pada hari yang sama, Pentadbiran Maklumat Tenaga AS akan mengeluarkan laporan stok minyak mentah bulanan.
 Menurut tinjauan Reuters, KDNK Jepun meningkat pada kadar tahunan sebanyak 1.0 peratus pada suku keempat. Minggu ini juga, UK dan China akan mengeluarkan data inflasi. Janet Yellen juga akan menyampaikan ucapan pertamanya sejak Donald Trump memasuki White House.
Minggu lepas, niaga minyak mentah meningkat dengan ketara pada Jumaat selepas pelabur menganggarkan bekalan global telah mula diperketatkan gara-gara perjanjian pembekuan bekalan yang telah dijalankan.
Bekalan dari 11 anggota OPEC telah berkurangan kira-kira 29.92 juta tong setiap hari pada bulan lepas. Pematuhan perjanjian juga dilapor berada pada rekod 92 peratus, jauh lebih tinggi dari jumlah yang direkod pada tahun 2009 iaitu sebanyak 60 peratus.
Dasar Fiskal dibawah Pentadbiran Trump Langsung Tidak Boleh Dijangka!


GBP/USD Dah Lepasi $1.2700, Ke Mana Pula Harga Nak Tuju?

Pound memanfaatkan ruang untuk sedikit mengukuh berbanding US dolar yang masih suram pada dagangan Selasa semalam berikutan pasaran Amerika Syarikat (AS) yang ditutup.
Namun peningkatan tidak begitu ketara dengan kenaikan harian sekitar 50 pips sahaja dipaparkan pada pergerakan di carta pasangan mata wang GBP/USD semalam.
Pelabur kini tambah berwaspada menantikan minit mesyuarat FOMC yang diterbitkan pada awal pagi Khamis di samping beberapa data-data ekonomi penting AS di sesi New York esok hari sebelum tumpuan beralih pada laporan pekerjaan NFP AS di penghujung minggu.

Pergerakan harga di carta GBP/USD masih memberi isyarat bullish dengan harga meniti di atas paras sokongan Moving Average 50 (MA50) pada rangka masa 1 jam di carta tersebut.
Harga yang meningkat semalam telah berjaya melepasi paras 1.27000 dan mencapai ketinggian sekitar 1.27400 selepas sedikit melepasi paras dicapai penghujung minggu lalu.
Namun menutup dagangan sesi New York, harga kembali beransur turun semula ke paras 1.27000 dan harga mendatar perlahan di atas paras itu pada dagangan awal sesi Asia pagi ini (Rabu).
 Sekiranya corak kenaikan masih akan dipaparkan lagi hari ini, paras ketinggian semalam berkemungkinan mampu diatasi sebelum harga catatkan paras ketinggian yang baru.
Sasaran adalah untuk mencapai ketinggian 1.28400 yang merupakan rintangan harga diuji pada minggu-minggu sebelum ini.
Jika harga berjaya naik melepasi paras itu, harga akan catatkan paras tertinggi terbaru sejak April 2022.
Namun jika harga sebaliknya menjunam, harga yang bergerak di bawah 1.27000 dilihat akan kembali menuju paras sokongan pada 1.26000.
Jika harga tembus lebih rendah melepasi 1.26000, harga akan melanjutkan penurunan ke paras 1.25000 yang merupakan paras tumpuan harga sebelum ini.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Pengumuman Data Pekerjaan Membawa Sinar Baru Buat UK Selepas Isu Brexit

Nilai pound semakin mengukuh berbanding US Dollar pada Sesi Eropah selepas pengumuman data pekerjaan UK. Hal ini sedikit menggembirakan walaupun kebimbangan terhadap isu Brexit masih tidak berakhir.
Dalam masa yang sama, GBP/USD mencapai tahap 1.3131 semasa dagangan pagi sesi Eropah.
Pergerakan ini konsisten dengan support 1.2968 untuk nilai terendah bagi 12 Julai, dan resistance untuk nilai tertinggi pada 18 Julai.
Selain itu, Pejabat Statistik Kebangsaan UK berkata, kadar pengangguran jatuh kepada 4.9% dalam tempoh tiga bulan. Hal ini sama sekali berlainan dari ramalan yang menjangkaan tiada perubahan selepas laporan bulan April mencatatkan nilai 5.0%
 Dalam masa yang sama, indek pendapatan sederhana menunjukkan peningkatan sebanyak 400 orang bagi bulan Jun sedangkan jangkaan awal ialah 3,500 orang. Namun, kenaikan sebanyak 12,200 telah dicatat pada bulan sebelumnya.
Sementara itu, indek pendapatan sederhana termasuk bonus, melonjak kepada 2.3% dalam tempoh 3 bulan sehingga bulan Mei. Hal ini sejajar dengan ramalan selepas kenaikan sebanyak 2.0% dilaporkan dalam tempoh yang sama sehingga April.
Seterusnya nilai gaji juga meningkat sebanyak 2.2% tidak termasuk bonus. Nilai ini dilihat tidak menepati ramalan yang menjangkakan peningkatan 2.3% selepas kenaikan 2.2% dalam tempoh 3 bulan sehingga April.
Namun begitu, pelabur kekal berhati-hati setelah IMF menyemak semula unjuran pertumbuhan ekonomi global 2016. IMF juga memotong pertumbuhan ekonomi UK kepada 1.7% berbanding 1.9% sebelumnya. IMF turut memotong pertumbuhan ekonomi UK kepada 1.3% pada tahun 2017 pada jangkaan April kesan dari Brexit.
Sterling juga mencatat peningkatan berbanding Euro, EUR/GBP sebanyak 0.33% kepada 0.8379.